qundao/data-zh-poetry huggingface dataset:
平山道上
作者：陈奕禧
朝代：清

暖日晴风弄远晖，好山嘉树绿成围。唤回僧梦蒲牢响，点破溪烟属玉飞。麦陇近秋垂穗熟，鱼梁向晚得鲜归。何人解作诛茅计，莫叹桃源客到稀。
往通州途中漫成
作者：陈奕禧
朝代：清

两载川衡转运功，今朝又挂布帆东。鹥凫野岸瀰瀰水，禾黍秋原淅淅风。高鸟独归残照外，晚山半入乱云中。淡然心事凭谁识，一笑吟成意未穷。
易隆寓夜
作者：陈奕禧
朝代：清

对客衔杯睡已迟，夜凉欲到被先知。暗风将雨窗前过，正是驿楼酒醒时。
望中条山有怀吴天章玉溪隐居
作者：陈奕禧
朝代：清

雪晴初日照，历历中条岑。下有幽人宅，长邻洞壑深。松门闲倚杖，潭水坐清心。静听风泉落，泠然弹玉琴。
祁州道上
作者：陈奕禧
朝代：清

榆柳清阴覆井床，南风五月叫蜩螗。我行真为村农喜，绿树中间麦尽黄。
虞帝陵
作者：陈奕禧
朝代：清

陵寝古鸣条，平冈入望遥。殿庭二女侍，冠佩五臣朝。府事开神禹，文思协帝尧。飨堂合乐处，仿佛奏箫韶。
赠龚士依
作者：陈如鎏
朝代：清

满树蝉声日未斜，故人西去各天涯。雨荒樵径空秋草，风掩柴扉落豆花。世上原无强项客，桥头闻有卖浆家。几时作黍迟良晤，兼味盘餐烂煮茄。
七哀
作者：陈子升
朝代：清

郁郁燕赵间，荒坟远相属。武灵非故宫，尉佗自南瞩。翁仲款魋结，石马閟胡服。上有黄鸟鸣，飞飞睨幽谷。既避巨君猾，复耻群莽秃。忽怪夷吾衽，亦伤微管牧。两畿继芜秽，阳爻嗟在六。禹鼎何芒芒，众司诚覆餗。魍魉见白日，荆榛蔽玄玉。道闻木偶言，欪哉乱心曲。燕赵不可游，言遵大海南。海南多风涛，水浊高云阴。方舟靡所届，汤汤迷山岑。蜃气为楼台，帝阍遐且深。下怒吞舟鱼，上惊垂云禽。阳侯仰天啸，渊客中夜吟。我欲叩洪钟，蒲牢增哀音。素女曳霓旃，为我拂剑镡。恍惚不复见，悲风吹远林。轻世世何极，鲁连难为心。
七哀·其一
作者：陈子升
朝代：清
体裁：古风

郁郁燕赵间，荒坟远相属。武灵非故宫，尉佗自南瞩。翁仲款魋结，石马閟胡服。上有黄鸟鸣，飞飞睨幽谷。既避巨君猾，复耻群莽秃。忽怪夷吾衽，亦伤微管牧。两畿继芜秽，阳爻嗟在六。禹鼎何芒芒，众司诚覆餗。魍魉见白日，荆榛蔽玄玉。道闻木偶言，欪哉乱心曲。
七哀·其二
作者：陈子升
朝代：清
体裁：古风

燕赵不可游，言遵大海南。海南多风涛，水浊高云阴。方舟靡所届，汤汤迷山岑。蜃气为楼台，帝阍遐且深。下怒吞舟鱼，上惊垂云禽。阳侯仰天啸，渊客中夜吟。我欲叩洪钟，蒲牢增哀音。素女曳霓旃，为我拂剑镡。恍惚不复见，悲风吹远林。轻世世何极，鲁连难为心。
七夕
作者：陈子升
朝代：清
体裁：七言律诗

九天香露下真珠，谁望银河意不输。侍婢皆思代乌鹊，男儿争得似黄姑。月中针孔真穿未，云里机丝定卷无。安得丹青掞天手，年年兹夕绘新图。
七夕前梁阜己宅逢王震生初归自豫章
作者：陈子升
朝代：清
体裁：七言律诗

庭邀皎月树含风，归客吟孤旧友同。老丑自看诗益好，贤豪相待命犹穷。白藤穿枕眠徐孺，龙眼推筐掷左冲。劝种宜男家计得，小星言在此城东。
七夕寄容舍人
作者：陈子升
朝代：清
体裁：七言绝句

青山秋澹月初明，羽服临风望玉京。乌鹊桥前今夕酒，凤凰池上故人情。
七夕戏赠小男
作者：陈子升
朝代：清
体裁：七言律诗

稚子听人谈七夕，举头真欲尾星行。催娘案上排生果，替姊笺头录乳名。乱唱仙歌敲竹简，私斟圣水贮瓷罂。虽然时节为儿戏，不觉能添老大情。
七夕珠江汎舟同豫章黎左严陈元者同里黄逢永黄季恒黎美周席上有赠
作者：陈子升
朝代：清
体裁：五言律诗

珠江指银汉，相见复相亲。往岁悲秋客，都为乞巧人。南流豫章水，或有雒川神。深夜星前酌，依依溪上蘋。
七夕过李琬若希素兄弟斋中时有谈禄命者
作者：陈子升
朝代：清
体裁：五言律诗

秋宵疏柳下，群坐见双星。独作江头月，浮来满户庭。候虫参语默，天爵测玄冥。莫论纷纭事，邻箫细可听。
七夕雨集弹琴同朱子茂子祐子习
作者：陈子升
朝代：清
体裁：七言律诗

悲秋一借阳台雨，却怪明河此夕阴。剪烛试窥牛女渡，落梅先入凤凰琴。情随天上乘槎客，响切城南捣素砧。回首珠江花艇夜，玉人歌罢漏沈沈。
万事
作者：陈子升
朝代：清
体裁：七言律诗

万事推移万虑轻，此身卑贱此心平。旧牙笏写雕龙句，残玉佩敲风马声。泉布不私寻葛井，石田祈熟问端坑。室中多半僧家具，长拟空空学净名。
三堂诗 其一 文章经济之堂
作者：陈子升
朝代：清
体裁：五言绝句

迥异凌云构，惟衔昔日恩。文章与经济，何以副王言。
三堂诗 其三 中洲草堂
作者：陈子升
朝代：清
体裁：五言绝句

夷犹君莫问，栖息草堂深。自有卢鸿业，非同泽畔心。
三堂诗 其五 五老山堂
作者：陈子升
朝代：清
体裁：五言绝句

阿五皤然老，尝游五老峰。归来环堵内，高卧对云松。
三堂诗·其二
作者：陈子升
朝代：清
体裁：五言绝句

文章聊复尔，经济亦何为。谁识小堂上，高高天语垂。
三堂诗·其六
作者：陈子升
朝代：清
体裁：五言绝句

五老攒一峰，五峰尊一老。奚必商山翁，穷岩拾芝草。
三堂诗·其四
作者：陈子升
朝代：清
体裁：五言绝句

群山环四面，独立江中屿。天际有归舟，遥遥日延伫。
三堂诗·文章经济之堂
作者：陈子升
朝代：清

迥异凌云构，惟衔昔日恩。文章与经济，何以副王言。文章聊复尔，经济亦何为。谁识小堂上，高高天语垂。夷犹君莫问，栖息草堂深。自有卢鸿业，非同泽畔心。群山环四面，独立江中屿。天际有归舟，遥遥日延伫。阿五皤然老，尝游五老峰。归来环堵内，高卧对云松。五老攒一峰，五峰尊一老。奚必商山翁，穷岩拾芝草。
三子赠答诗
作者：陈子升
朝代：清

我昔游五岳，登高仰寰宇。附孔上泰山，攀葛吟梁甫。封禅七十二，其事在太古。继此徒荒唐，秦皇与汉武。绵邈予有怀，飞龙居九五。黋炳以辉煌，圣作而物睹。一人响圜方，百辟分茅土。子其从我游，高名录天府。万古众仙父，卓哉何巍巍。是辟长男宫，出震凌晨曦。烛龙衔焜曜，扶桑挺葳蕤。下顾世民子，劳劳会瑶池。伯阳度函关，紫气恒相随。吾祖事皇汉，长与桃实期。至道存玄言，馀用乃滑稽。积小以高大，冲虚何所疑。宿世随国贰，入山求正觉。岂以元舅尊，而终縻尔爵。仙庵对忍辱，净土崇极乐。鹙子等诞身，迦陵鸣在壳。幸于五人中，得度自超跃。净名来妙喜，不二非扃钥。龙卿勿矜庄，东方休善谑。皈兹三世佛，诏尔无生学。
三子赠答诗·其一
作者：陈子升
朝代：清
体裁：古风

我昔游五岳，登高仰寰宇。附孔上泰山，攀葛吟梁甫。封禅七十二，其事在太古。继此徒荒唐，秦皇与汉武。绵邈予有怀，飞龙居九五。黋炳以辉煌，圣作而物睹。一人响圜方，百辟分茅土。子其从我游，高名录天府。
三子赠答诗·其三
作者：陈子升
朝代：清
体裁：古风

宿世随国贰，入山求正觉。岂以元舅尊，而终縻尔爵。仙庵对忍辱，净土崇极乐。鹙子等诞身，迦陵鸣在壳。幸于五人中，得度自超跃。净名来妙喜，不二非扃钥。龙卿勿矜庄，东方休善谑。皈兹三世佛，诏尔无生学。
三子赠答诗·其二
作者：陈子升
朝代：清
体裁：古风

万古众仙父，卓哉何巍巍。是辟长男宫，出震凌晨曦。烛龙衔焜曜，扶桑挺葳蕤。下顾世民子，劳劳会瑶池。伯阳度函关，紫气恒相随。吾祖事皇汉，长与桃实期。至道存玄言，馀用乃滑稽。积小以高大，冲虚何所疑。
三皇庙
作者：陈子升
朝代：清
体裁：七言律诗

三皇遗庙对荒丘，灵气苍苍至道留。此日渐传天地意，儒生将诉古今愁。图书远影连清渚，耒耜春风满绿畴。忆昨骑驴过涿鹿，正闻兵法破蚩尤。
三闾庙
作者：陈子升
朝代：清
体裁：五言律诗

汨罗沈自昔，安问后人怜。古庙临湘水，秋兰薰楚天。巫歌村社鼓，客至洞庭船。惭愧生斯世，长沙泪洒然。
上元夜不得傅二同席
作者：陈子升
朝代：清
体裁：五言绝句

春灯合形影，却被春灯隔。今夜烛光残，绝缨何处客。
上定兴侯相公
作者：陈子升
朝代：清
体裁：七言律诗

衮钺远离行在所，威声雷动九天加。帐中辩士梁犀首，戟下将军汉虎牙。雁值飞书曾落羽，霜迎舞剑不成花。夜分指顾高台上，已自心过北斗斜。
上巳海目山禊饮
作者：陈子升
朝代：清

羽觞何处流，飞渡羽人丘。斗酒黄莺语，山枝青翰舟。春丛烟雾气，波荡古今愁。楚水长相接，言归芳杜洲。海目更长望，珠江云水连。因仍京洛事，飘泊楚人船。细雨滋平仲，春风愁杜鹃。当杯酣上巳，何必问丁年。
上巳海目山禊饮·其一
作者：陈子升
朝代：清
体裁：五言律诗

羽觞何处流，飞渡羽人丘。斗酒黄莺语，山枝青翰舟。春丛烟雾气，波荡古今愁。楚水长相接，言归芳杜洲。
上巳海目山禊饮·其二
作者：陈子升
朝代：清
体裁：五言律诗

海目更长望，珠江云水连。因仍京洛事，飘泊楚人船。细雨滋平仲，春风愁杜鹃。当杯酣上巳，何必问丁年。
上巳蒲涧偕诸子
作者：陈子升
朝代：清
体裁：五言律诗

异地兰亭会，春郊蒲涧游。杖随清瀑引，觞带白云流。旅食忽三月，狂歌仍一丘。何烦脩禊事，灵境即蠲忧。
下篷辣滩望阴那山
作者：陈子升
朝代：清
体裁：五言排律

梅州行李出，雁渚钓鱼过。偃蹇一身小，裴徊九面多。滩声迅篷辣，山色暗阴那。篙打鱼虾国，松摇猿狖窝。沧浪看逝者，白石唱来罗。是处僧煨芋，前溪鹭食荷。市稀粮少宿，风健酒虚酡。岁暮游还远，将如杖履何。
与家明敬
作者：陈子升
朝代：清
体裁：五言律诗

后于君学道，实是愧称兄。岩岫有同适，江湖嗟各行。殊勋閒料易，俗事偶谈清。何故疏踪迹，骑牛独到城。
与少司寇黄公感述
作者：陈子升
朝代：清
体裁：七言律诗

古桂烟空石室寒，扶桑低拂海门宽。屯田日月愁充国，赌墅风流泥谢安。汉苑望迷承露掌，楚天弹破切云冠。巨鱼出没无消息，犹自期年守钓竿。
与彭海翼夜话
作者：陈子升
朝代：清
体裁：五言律诗

旅夜众嚣息，与君谈便长。看诗双眼大，阅世二毛苍。帘洞垂深影，炉峰袅静香。我行思隐遁，休取贱名扬。
与药亭夜话
作者：陈子升
朝代：清
体裁：七言律诗

与君相得似婴儿，头白来城且共嬉。红玉印章钤后玩，石楠书榻卧前移。山衣日晒裁莲叶，井水宵寒浸荔支。长此闭门书即著，转怜曾对俗人时。
与郝载匡夜话
作者：陈子升
朝代：清
体裁：五言律诗

床如丁字置，夜与郝生谈。世故淡边谢，禅心嚣里参。轻装分絮被，归计在松庵。莫谬推师长，知君青出蓝。
丙午腊月羊城对雪
作者：陈子升
朝代：清
体裁：七言律诗

怪得年来事事殊，岭南飞雪旧时无。云凝不见三山黛，天漏争盛合浦珠。野寺一僧烧榾柮，官街群马从氍毹。冲寒便欲还山问，糁到溪梅第几株。
东皋观刈稻同诸从兄
作者：陈子升
朝代：清
体裁：五言律诗

出刈东皋稻，来同南阮人。香吹三伏日，欢洽八家邻。野俎堆蔬甲，深杯注粟唇。清风万石在，蠲恤诏方新。
东过郁洲与空和尚飞锡相近不及往讯归后作寄普雨澹归二上座
作者：陈子升
朝代：清
体裁：七言律诗

病躯漫拟维摩诘，神骏那投支遁林。道路近来稀会面，津梁疲绝好栖心。身归独閟松萝迹，书去难酬钟磬音。为倩阇黎报方丈，凄迷门外见恩深。
严陵钓台寄关西故人
作者：陈子升
朝代：清
体裁：五言律诗

我来钓台上，怀古复沾巾。不有中兴主，那为高尚人。春波翻白鸟，落日转青蘋。漫似狂奴态，遥遥寄渭滨。
中园坐月
作者：陈子升
朝代：清
体裁：七言律诗

独坐中园欲二更，栖乌寥绝树无声。六时莲水风微动，五色瓜田月倍明。狭室自娱真已幸，离居相望不堪情。朝来雨过林林绿，閒夜谁教白发生。
中宿峡
作者：陈子升
朝代：清
体裁：五言律诗

舟过罕攀跻，幽奇事可稽。笛传黄帝子，环系白猿妻。古迹分明在，新松髣髴齐。老僧如久定，期宿此招提。
中洲草堂新成
作者：陈子升
朝代：清
体裁：五言排律

去国徒为尔，为家今在兹。门庭环牡蛎，花竹閒蹲鸱。皓月尊前汎，青山牖内窥。五株彭泽柳，四海习家池。云物非怀土，乾坤有立锥。祇应与亲串，晨夕重心期。
中秋夜集詹竹殹宅
作者：陈子升
朝代：清
体裁：七言律诗

不知秋骨渐棱棱，月白闻招带病承。浸地一庭清上酒，凉天四角白垂灯。衣单怕倚禁霜树，坐缺思添住岳僧。重把閒心看童子，累花为塔细分层。
中秋寄楚中旧游
作者：陈子升
朝代：清
体裁：七言律诗

蠛蠓浮去傍高萝，千里秋空对寤歌。霜落雁低衡岳影，月明人远洞庭波。频年玉塞燕支老，别苑金盘白露多。夜静湘南倍萧瑟，二灵清泪碎云和。
中秋海上对月
作者：陈子升
朝代：清
体裁：七言律诗

三山长待驾鼋鼍，九点苍烟汎白波。秋水极天临海若，夜帆殊域见嫦娥。光生鹏翼垂云小，晕入珠胎映岛多。听罢龙吟转寥阔，露华应坠故池荷。
丰湖
作者：陈子升
朝代：清

横桥微向合江分，流水淙淙出浅濆。直接鹅城排雉堞，斜飞白鹤迥青云。香风著草摇书带，明月生波濯练裙。绝类钱塘歌舞地，罗浮仙霭别氤氲。一望山围敞旧楼，通江文物易传邮。抱关近接丹砂令，潴水微开赤县州。渔父沧浪时鼓枻，王孙桂树莫离忧。轻风冉冉吹菱芡，随意观鱼更狎鸥。长堤犹忆直如弦，学士蒙恩剩赐钱。窥月似分桥廿四，徙溟谁击水三千。清尘漠漠银鱼影，碧草深深石马烟。已觉春风悬荔颗，攀枝全借烛龙然。桃李年年解笑颜，朝云小字托巫山。只缘胜地西湖似，不使佳人南国还。黛写青螺皈净土，魂招黄鹄下前湾。将离士女于今赠，雾露芙蓉尽等閒。
丰湖·其一
作者：陈子升
朝代：清
体裁：七言律诗

横桥微向合江分，流水淙淙出浅濆。直接鹅城排雉堞，斜飞白鹤迥青云。香风著草摇书带，明月生波濯练裙。绝类钱塘歌舞地，罗浮仙霭别氤氲。
丰湖·其三
作者：陈子升
朝代：清
体裁：七言律诗

长堤犹忆直如弦，学士蒙恩剩赐钱。窥月似分桥廿四，徙溟谁击水三千。清尘漠漠银鱼影，碧草深深石马烟。已觉春风悬荔颗，攀枝全借烛龙然。
丰湖·其二
作者：陈子升
朝代：清
体裁：七言律诗

一望山围敞旧楼，通江文物易传邮。抱关近接丹砂令，潴水微开赤县州。渔父沧浪时鼓枻，王孙桂树莫离忧。轻风冉冉吹菱芡，随意观鱼更狎鸥。
丰湖·其四
作者：陈子升
朝代：清
体裁：七言律诗

桃李年年解笑颜，朝云小字托巫山。只缘胜地西湖似，不使佳人南国还。黛写青螺皈净土，魂招黄鹄下前湾。将离士女于今赠，雾露芙蓉尽等閒。
丹阳道士浇花歌
作者：陈子升
朝代：清
体裁：七言绝句

丹阳丹室牡丹台，台下鸡冠花独开。未到明年春烂漫，可知丹在道人胎。
丹青引为朱二文晖题真
作者：陈子升
朝代：清

芙蓉侧理瑩鹅毛，翡翠回波濯兔毫。画成如玉应名玠，不觌甄妃讶姓曹。拂石有声聆泗磬，种兰将采问湘皋。名士何妨矜独立，画师惟肖羡同袍。同袍袍色华春草，同心心结娇文褓。待聘逢君席上珍，迷邦笑我怀其宝。怀宝席珍从屈伸，光仪物色总传神。扇中鸾影秦王女，阁上麟图汉代臣。臣是素丝还绣像，女贻彤管用书绅。奇字近耽扬子宅，微辞回动宋家邻。宋邻扬宅才情出，花屿芗林保昭质。谁复罗胸有众星，谁能晞发临初日。养德曾如纪渻鸡，植根肯变淮南橘。风流将尔乐衡门，年少何从奏宣室。宣室兰台意不忘，琅玕绕屋坐江乡。千秋必向青云附，什袭还看宝轴装。
丹青引为朱二文晖题真
作者：陈子升
朝代：清
体裁：古风

芙蓉侧理莹鹅毛，翡翠回波濯兔毫。画成如玉应名玠，不觌甄妃讶姓曹。拂石有声聆泗磬，种兰将采问湘皋。名士何妨矜独立，画师惟肖羡同袍。同袍袍色华春草，同心心结娇文褓。待聘逢君席上珍，迷邦笑我怀其宝。怀宝席珍从屈伸，光仪物色总传神。扇中鸾影秦王女，阁上麟图汉代臣。臣是素丝还绣像，女贻彤管用书绅。奇字近耽扬子宅，微辞回动宋家邻。宋邻扬宅才情出，花屿芗林保昭质。谁复罗胸有众星，谁能晞发临初日。养德曾如纪渻鸡，植根肯变淮南橘。风流将尔乐衡门，年少何从奏宣室。宣室兰台意不忘，琅玕绕屋坐江乡。千秋必向青云附，什袭还看宝轴装。
为孝廉弟牧止咏心性堂
作者：陈子升
朝代：清

欲以居心性，当从心性居。伐柯则不远，堂构想规模。先臣命堂额，质朴有深意。莫漫说经纶，君看心性字。
为孝廉弟牧止咏心性堂·其一
作者：陈子升
朝代：清
体裁：五言绝句

欲以居心性，当从心性居。伐柯则不远，堂构想规模。
为孝廉弟牧止咏心性堂·其二
作者：陈子升
朝代：清
体裁：五言绝句

先臣命堂额，质朴有深意。莫漫说经纶，君看心性字。
为屈翁山悼妻华姜王氏
作者：陈子升
朝代：清
体裁：七言律诗

朱弦弹罢凤凰飞，金缕空销蛱蝶衣。芳佩一临湘水岸，仙魂终傍华山畿。长悬戟府将军爱，却逐瑶台阿母归。徒使文通对团扇，画成秦女是还非。
为牵牛答织女和颜特进
作者：陈子升
朝代：清
体裁：古风

白允戏穷桑，吴生搴宵桂。嗟非二哲魂，弛张感天帝。旭日遵始旦，明星加有嘒。扬野不独躔，匏瓜岂吾系。徒唏大梁影，久望长河澨。方欣素节来，恒惧奔龙逝。伐鼓申服箱，君其保神丽。
为高生寿母
作者：陈子升
朝代：清
体裁：古风

高恢善事母，宛在霸陵山。圭峰作瑶台，松际梳雪鬟。贤母教令子，谋道不敢閒。米从仲由负，衣待伯瑜斑。四十犹悬干禄身，岂徒笔墨养慈亲。只今未老居东海，还傍麻姑理钓纶。
之清远
作者：陈子升
朝代：清
体裁：七言律诗

负郭田空客已逋，登舟袁虎漫佣租。门前小试双文履，江上轻浮五石瓠。帆挂三江凉雨急，寺残中宿远烟孤。潮声到枕闻吹笛，为谱清愁寄二禺。
之青原访药地禅师留别诸子
作者：陈子升
朝代：清

敢将孤寂动行尘，每念交游访夙因。求性浪过知命岁，出门羞说在家人。深灯闭院空山晓，寒树移舟远岸春。独领众心前礼足，一时缁白劝行频。一岭分江乱石欹，半空飞霰下流澌。名山兀兀看僧在，心地悬悬不自知。手札到如经字读，头巾行即戒香披。舟程一发欣相见，云际松寮月上时。
之青原访药地禅师留别诸子·其一
作者：陈子升
朝代：清
体裁：七言律诗

敢将孤寂动行尘，每念交游访夙因。求性浪过知命岁，出门羞说在家人。深灯闭院空山晓，寒树移舟远岸春。独领众心前礼足，一时缁白劝行频。
之青原访药地禅师留别诸子·其二
作者：陈子升
朝代：清
体裁：七言律诗

一岭分江乱石欹，半空飞霰下流澌。名山兀兀看僧在，心地悬悬不自知。手札到如经字读，头巾行即戒香披。舟程一发欣相见，云际松寮月上时。
九日江楼雨中
作者：陈子升
朝代：清
体裁：七言律诗

楼居髣髴问仙人，亦插茱萸桂水滨。秋雨一江沈落照，海波千里暗扬尘。蚁浮素影辜黄菊，雁歇清声在白蘋。言送将归归未得，羊裘冲雪去垂纶。
乞药
作者：陈子升
朝代：清
体裁：七言律诗

曾经九死得馀生，不意人前唤老成。秋雨滴亲孤榻卧，古藤扶作两枝行。心酸实被阴阳患，口苦因吟草木名。今日向君聊乞药，空斋炉臼十分清。
乡中有井出泉甘冽好事者浚而识之邀予为咏
作者：陈子升
朝代：清
体裁：五言律诗

玉醴浮双井，金瓶洒八公。会当行汲去，不是后园中。改邑君莫问，枕流谁可同。泠然饮仙液，云水思无穷。
予居客馆主人养白鹇又有持山鸡至并置笼中山鸡斗击白鹇损其毛羽予怜之劝主人斥去山鸡因为白鹇作感激之辞
作者：陈子升
朝代：清
体裁：古风

佳哉双白鹇，笼养君轩墀。雄者能知白，黑者能守雌。自违林薮愿，戢羽感恩私。不争鸡鹜食，仍惜凤凰枝。殊族逞嘴距，欻来将我欺。非赖有心人，安能脱羁危。三谢主宾意，永怀云峤期。
二子歌
作者：陈子升
朝代：清
体裁：古风

皖城方子栖庐山，番禺屈子辽东还。裁书寄去客复到，道气往来天地间。此时天地烟茫茫，一鹤低迷双鹤翔。会须共集三珠树，莫惜参差道路长。
二月二十二日
作者：陈子升
朝代：清
体裁：七言律诗

罗浮二月春如烟，江花酣春入眼鲜。句漏就丹未免俗，陆郎怀装殊自妍。素丝皎皎在所染，黄雀飞飞谢少年。五湖四海青眼几，与尔剖符知英贤。
二鸟诗 其一 唐宫鹦鹉
作者：陈子升
朝代：清
体裁：古风

人情易亡故，相背成久寒。唐宫有鹦鹉，遥问上皇安。感恩金殿里，甘息陇山翰。勿谓斯言细，徽音长不刊。
二鸟诗 其二 宋舟白鹇
作者：陈子升
朝代：清
体裁：古风

宋室收死士，何来一白鹇。龙舟属惨淡，乌号悲莫攀。负天乃无翼，蹈海不知还。忠魂附丞相，感此泪潺湲。
二鸟诗·唐宫鹦鹉
作者：陈子升
朝代：清

人情易亡故，相背成久寒。唐宫有鹦鹉，遥问上皇安。感恩金殿里，甘息陇山翰。勿谓斯言细，徽音长不刊。宋室收死士，何来一白鹇。龙舟属惨淡，乌号悲莫攀。负天乃无翼，蹈海不知还。忠魂附丞相，感此泪潺湲。
云间遇皋旭有赠
作者：陈子升
朝代：清
体裁：七言律诗

鲈鱼江冷却归迟，客里陈山有所思。万里心旌元为友，百年尸祝会看儿。频来雁叠沙中迹，半折梅交岭北枝。世故黄金难可必，此情聊与郭生知。
五子咏 刘兵部及叔 其五 鼒
作者：陈子升
朝代：清
体裁：古风

西蜀辞赋地，刘生实清矫。儒冠执使节，抱璧能誇赵。及我同在廷，尔亦辉旟旐。归家谁负弩，天阔蜀山小。
五子咏 徐徵君巨源 其二 世溥
作者：陈子升
朝代：清
体裁：古风

尺素书频至，南州徐子情。书中论风雅，古乐扬咸韺。行年及四十，出处定平生。草堂今安否，青天空月明。
五子咏 方简讨密之 其三 以智
作者：陈子升
朝代：清
体裁：古风

简讨慷慨人，采芳自芬馥。得时腾贾傅，失志托张禄。醉挝渔阳鼓，悲写清商曲。月明怀皖城，天地渺一粟。
五子咏 朱王孙仲韶 其一 统�
作者：陈子升
朝代：清
体裁：古风

王孙耽历学，要妙岂汝泄。一游忽思归，得微合明哲。索我先辈书，蒿庐用编缀。宝君梅花笔，至今香不灭。
五子咏 朱王孙仲韶 统？
作者：陈子升
朝代：清

王孙耽历学，要妙岂汝泄。一游忽思归，得微合明哲。索我先辈书，蒿庐用编缀。宝君梅花笔，至今香不灭。尺素书频至，南州徐子情。书中论风雅，古乐扬咸韺。行年及四十，出处定平生。草堂今安否，青天空月明。简讨慷慨人，采芳自芬馥。得时腾贾傅，失志托张禄。醉挝渔阳鼓，悲写清商曲。月明怀皖城，天地渺一粟。元水伟虬髯，谁薄歌鱼客。篆隶研秦汉，昆吾切玉石。好作五言诗，直分王孟席。醉卧越姬怀，吴音戏相惜。西蜀辞赋地，刘生实清矫。儒冠执使节，抱璧能誇赵。及我同在廷，尔亦辉旟旐。归家谁负弩，天阔蜀山小。
五子咏 陈处士元水 其四 上善
作者：陈子升
朝代：清
体裁：古风

元水伟虬髯，谁薄歌鱼客。篆隶研秦汉，昆吾切玉石。好作五言诗，直分王孟席。醉卧越姬怀，吴音戏相惜。
五日龙川舟中时文晖先归
作者：陈子升
朝代：清
体裁：五言律诗

百里仍秦县，千秋忆楚臣。符开银艾小，粽裹绿荷新。乡土能无恋，愁思郁未伸。那堪观霸气，临水送归人。
五月黎梅萼刺史斋中纳凉
作者：陈子升
朝代：清
体裁：七言律诗

一水何烦远溯洄，荔支湾上柳塘隈。大夫旧创迎风馆，中圣新持避暑杯。疏雨洒松棋子落，暗潮翻荇棹歌来。濠梁陈迹湘累怨，玉麈挥残赋莫裁。
五羊门
作者：陈子升
朝代：清
体裁：古风

船维五羊驿，车发五羊门。曾建双龙阙，何来万马屯。五羊原是仙来处，自从羊去仙亦去。仙人遨游朝玉京，几时重到五羊城。
五逝叹 姚侍御有仆 其三 奇允
作者：陈子升
朝代：清
体裁：古风

姚公激秋爽，托契亦春霭。风流畅西陵，雨泽酣南海。植善乐非疲，锄奷疾无待。玉几问殊勤，輶轩风欲采。神振霜旄动，气增云堞倍。可怜山雨秋，狐穴窥金铠。
五逝叹 张庶常天如 其二 溥
作者：陈子升
朝代：清
体裁：古风

天如今大儒，读书究根实。汎爱引中上，综时相文质。世史阐天官，肇阶仅庶吉。腹驰董相猎，家续延陵繘。王恻珍遗文，没哀绵筑室。湛湛江上枫，秋风自萧瑟。
五逝叹 方巡抚孩未 其一 震孺
作者：陈子升
朝代：清
体裁：古风

方公实忠鲠，伟业四朝显。骢驾使枭避，熊车向鲸剪。厉辞过暴军，缓带安疑冕。赤乌虚几几，匪躬终蹇蹇。苍梧魄遂升，八公云且缅。载歌方叔诗，泪满羊公岘。
五逝叹 方巡抚孩未 震孺
作者：陈子升
朝代：清

方公实忠鲠，伟业四朝显。骢驾使枭避，熊车向鲸剪。厉辞过暴军，缓带安疑冕。赤乌虚几几，匪躬终蹇蹇。苍梧魄遂升，八公云且缅。载歌方叔诗，泪满羊公岘。天如今大儒，读书究根实。汎爱引中上，综时相文质。世史阐天官，肇阶仅庶吉。腹驰董相猎，家续延陵繘。王恻珍遗文，没哀绵筑室。湛湛江上枫，秋风自萧瑟。姚公激秋爽，托契亦春霭。风流畅西陵，雨泽酣南海。植善乐非疲，锄奷疾无待。玉几问殊勤，輶轩风欲采。神振霜旄动，气增云堞倍。可怜山雨秋，狐穴窥金铠。给事始郡理，执法标潮州。风嘘走马埒，霜肃揭阳楼。柏台昂笔札，箐谷怖兜鍪。多士推辨施，迅诺赴勇繇。驾言夕琐振，溘已朝露浮。侧身望于越，摧心惟胶投。同衣我黎友，蔚为天下士。精义侔易京，赋心轹文似。芳佩总南园，彪命专东里。勉兹彤简授，谢彼青蝇迩。笳咽落梅弄，魂冲九牛水。琴德斯云亡，号钟吾已矣。
五逝叹 李给事乔之 其四 毓新
作者：陈子升
朝代：清
体裁：古风

给事始郡理，执法标潮州。风嘘走马埒，霜肃揭阳楼。柏台昂笔札，箐谷怖兜鍪。多士推辨施，迅诺赴勇繇。驾言夕琐振，溘已朝露浮。侧身望于越，摧心惟胶投。
五逝叹 黎兵部美周 其五 遂球
作者：陈子升
朝代：清
体裁：古风

同衣我黎友，蔚为天下士。精义侔易京，赋心轹文似。芳佩总南园，彪命专东里。勉兹彤简授，谢彼青蝇迩。笳咽落梅弄，魂冲九牛水。琴德斯云亡，号钟吾已矣。
井
作者：陈子升
朝代：清
体裁：七言律诗

清凉消却几家烟，亦向飞流岳顶悬。导得江河原伏地，贮来涓滴尽通天。藻垂四面簪瓶满，月下中心叠镜圆。且就桐阴默然坐，已胜云液注丹田。
京口金山寺
作者：陈子升
朝代：清
体裁：五言律诗

归逐赣船行，金山下且停。閒身无北顾，道味在中泠。雉堞分城出，鲸钟带浪听。家乡海珠寺，髣髴似宁馨。
人日
作者：陈子升
朝代：清
体裁：七言律诗

旧官閒叟及愚民，此日从人唤甚人。刻就玉章行别号，洗青桐树倚吟身。妻儿过计多因谷，须发推尊略似银。独往独留还复值，空园一片鸟声春。
人日寄曹秋岳方伯
作者：陈子升
朝代：清
体裁：七言律诗

渔矶独坐酒微曛，人日高歌想使君。一字国门空战垒，三城烟火挹春云。青山不隔金龟侣，篮舆堪随竹马群。憔悴江潭孤献岁，茂林芳树太氤氲。
人日送人之鲁郡赋得尧祠
作者：陈子升
朝代：清
体裁：五言律诗

一尊君但饮，策马指尧祠。万古瞻如日，孤臣正到时。春阶数蓂荚，故国见茅茨。借问巢由事，今人那得知。
代山人春夜閒情
作者：陈子升
朝代：清
体裁：古风

麝月窥鸿宝，春宵劳羽人。兰舒绡帐额，粟冻玉杯唇。仙女元名玉，仙楼况是银。谁能徒服鍊，今夕慕横陈。横陈自不难，芳情何繇殚。花香三岛路，春动七星坛。东桑八茧稚，西桃百子团。南林正蓊蔚，北斗未阑干。峰前神女戏，海上丱兮欢。彩女淮南鼎，仙童魏帝丸。似觌莲华井，如逢积玉峦。山花胡蝶蕊，径竹凤凰竿。竿举凤凰仪，苕鲜翡翠嬉。鹢眸屡以运，龙驾自躨跜。踟跦光细网，灵蔡舞神蓍。风环音若语，云步意弥卑。天老终来教，曼倩始甘饴。讵愁乌兔驶，宁遵牛女期。七宝方诸液，双鸾苏合脂。飞遁多烦惑，君来时见治。
代赠效李义山体
作者：陈子升
朝代：清
体裁：七言律诗

自觉妆鬟太沓拖，不因君意却因何。车中果亦同心少，座上香须见面多。犬子于今还绿绮，牛郎无夕不银河。此心醉久公然说，冷淡朱颜更易酡。
以乐府题作唐体五首 其一 昔昔盐
作者：陈子升
朝代：清
体裁：七言律诗

鸳鸯楼下乌欲栖，玳瑁梁间燕吐泥。月晕圆随汉东蚌，天河倾向汝南鸡。万方仪态华镫出，一笑横陈翠帐低。愁见晓鸿征塞北，不知天将定辽西。
以乐府题作唐体五首 其二 朱鹭
作者：陈子升
朝代：清
体裁：七言律诗

将军不事渔阳掺，伐鼓扬歌朱鹭飞。白马涛边光景发，朱鸢城下捷书归。天声并作苍山响，日色中悬赤羽辉。燕颔何辞驱雁塞，玉颜春思在金微。
以乐府题作唐体五首 其五 秋思
作者：陈子升
朝代：清
体裁：七言律诗

佳人兰室寤青阳，朱鸟窗临堕马妆。一夜秋风下庭绿，几家明月照流黄。琵琶声断羞和戎，锦字书回拜护羌。犹自留情顾华寝，岂知牛女限河梁。
以乐府题作唐体五首 其四 将进酒
作者：陈子升
朝代：清
体裁：七言律诗

明月三五二八夜，春风丝竹管弦时。若复不饮独归去，空留可怜持与谁。鸡黍寒家崇汉腊，虹梁晓日艳胡姬。人閒乌白马生角，一醉君前浑不知。
以乐府题作唐体五首·其三
作者：陈子升
朝代：清
体裁：七言律诗

碎叶城秋起阵鹅，圆花床软动灵鼍。白鱼本是周王瑞，朱鹭新成汉凯歌。靺鞨装流征马汗，燕支山照美人酡。黄龙显见麒麟至，陛下垂衣协太和。
以乐府题作唐体五首·昔昔盐
作者：陈子升
朝代：清

鸳鸯楼下乌欲栖，玳瑁梁间燕吐泥。月晕圆随汉东蚌，天河倾向汝南鸡。万方仪态华镫出，一笑横陈翠帐低。愁见晓鸿征塞北，不知天将定辽西。将军不事渔阳掺，伐鼓扬歌朱鹭飞。白马涛边光景发，朱鸢城下捷书归。天声并作苍山响，日色中悬赤羽辉。燕颔何辞驱雁塞，玉颜春思在金微。碎叶城秋起阵鹅，圆花床软动灵鼍。白鱼本是周王瑞，朱鹭新成汉凯歌。靺鞨装流征马汗，燕支山照美人酡。黄龙显见麒麟至，陛下垂衣协太和。明月三五二八夜，春风丝竹管弦时。若复不饮独归去，空留可怜持与谁。鸡黍寒家崇汉腊，虹梁晓日艳胡姬。人閒乌白马生角，一醉君前浑不知。佳人兰室寤青阳，朱鸟窗临堕马妆。一夜秋风下庭绿，几家明月照流黄。琵琶声断羞和戎，锦字书回拜护羌。犹自留情顾华寝，岂知牛女限河梁。
以诗代书呈诸公
作者：陈子升
朝代：清
体裁：古风

我生澹荡本无忧，生产萧然无所求。楚楚摊书独南阮，栖栖环辙或东丘。床无阿堵何劳撤，路有明珠怯暗投。同异仅存黄马论，纵横敝尽黑貂裘。几回变态翻云鸟，只自忘机对海鸥。岂知世事争排击，水静偏逢乱石激。当年倾意尽江河，谁是衔恩见涓滴。一饭今惟感漂母，百金可怪谋洴澼。蟊贼伤苗越陌阡，射工伺影含砂砾。莫是豪强归阘茸，奈何贫贱招仇敌。士龙父祖人所知，司马文章空尔为。意气必须天下士，风波翻自里中儿。愿同知己谈深浅，不厌旁人说盛衰。傥逢晏子鞭堪执，欲绣平原难买丝。休言伏枥年将暮，剪拂长鸣是此时。
以诗索何旦兼竹杖何曾许觅一僮并及之
作者：陈子升
朝代：清
体裁：七言律诗

五十閒身老待扶，孤生筇竹笑人孤。惊心自觉颠危极，回首相怜侍从俱。便取一枝攀桂树，还添九节采菖蒲。因君步步寻高岭，岭上仙童遇得无。
仲宣楼
作者：陈子升
朝代：清
体裁：五言律诗

飘零千古意，词客望秦川。乱世何如此，登楼空复然。浮萍逢落日，远雁下寒烟。莫问依刘事，归欤沧海边。
任公祀名宦祠
作者：陈子升
朝代：清
体裁：七言律诗

异朝犹仰大夫贤，往昔曾闻父老传。风宪直能戡日本，外台偏肯挫中涓。开藩预有三槐兆，带印兼为五穗仙。今日孙曾修俎豆，海南新荐大鱼鲜。
伏波祠
作者：陈子升
朝代：清
体裁：五言律诗

遥遥汉交阯，初识汉将军。偶尔明珠谤，繇来铜柱勋。春江激怪石，夏木栖寒云。世鲜爰生笛，劳歌如可闻。
伟公侄至宿
作者：陈子升
朝代：清
体裁：五言律诗

寒宵共阿咸，陋巷本居南。雨气侵残梦，鸡声发绪谈。家风怀万石，春兴待双柑。莫道天难问，高高是蔚蓝。
伤歌四首
作者：陈子升
朝代：清

山有高原树有丛，人情不伦何緵緵，我欲出门谁可同。无多结交少年雀，不因人热童子鸿。树有丛林山有原，人情不伦何翻翻，我欲同人愁出门。皎皎素丝在所染，营营青蝇止于樊。青蝇青蝇白璧玷，投畀豺虎非所厌，入门各媚三妇艳。迷阳迷阳伤吾行，渡河渡河为公念。若有人兮非世情，愿欲矫举吹云笙，天不可阶仙难名。渔父濯之沧浪水，美人赠以琼瑶英。
伤歌四首·其一
作者：陈子升
朝代：清
体裁：古风

山有高原树有丛，人情不伦何緵緵，我欲出门谁可同。无多结交少年雀，不因人热童子鸿。
伤歌四首·其三
作者：陈子升
朝代：清
体裁：古风

青蝇青蝇白璧玷，投畀豺虎非所厌，入门各媚三妇艳。迷阳迷阳伤吾行，渡河渡河为公念。
伤歌四首·其二
作者：陈子升
朝代：清
体裁：古风

树有丛林山有原，人情不伦何翻翻，我欲同人愁出门。皎皎素丝在所染，营营青蝇止于樊。
伤歌四首·其四
作者：陈子升
朝代：清
体裁：古风

若有人兮非世情，愿欲矫举吹云笙，天不可阶仙难名。渔父濯之沧浪水，美人赠以琼瑶英。
何仙姑祠
作者：陈子升
朝代：清
体裁：五言律诗

云母凝清甃，仙姑渺碧空。佩声遗凤穴，绡影借鲛宫。纷若神弦曲，泠然少女风。守雌长若此，无处问鸿濛。
何仙姑祠
作者：陈子升
朝代：清
体裁：五言律诗

才近仙灵宅，群山翠黛浮。欲餐云母去，君与鲍姑游。奏以湘江瑟，觞之蓬岛流。空祠隔环佩，明到玉峰头。
何印尼太常招同刘安世司马陈忝生宫谕雨集分得来字
作者：陈子升
朝代：清
体裁：五言律诗

江楼散凉雨，溶㵝入深杯。坐久月光动，歌停花气来。勋名惊下濑，词赋笑阳台。辛苦天南事，长安道更催。
佛山曲
作者：陈子升
朝代：清
体裁：古风

莫打佛山铁，且看佛山月。看月见天心，打铁徒苦热。人言佛山近，我言佛山远。西水阻重重，胜于肠九转。佛山那见佛，神山那有神。东望高台在，谁为魋结民。佛山大墟口，西水浸上田，裹饭张鱼笱。
佛日东游答欧奏孚陈皖公
作者：陈子升
朝代：清
体裁：五言律诗

西方传佛日，东去访仙山。五十未闻道，江湖稀闭关。苍烟奔急翼，霁景媚衰颜。君问逢迎意，方将乞大还。
佛日至端州
作者：陈子升
朝代：清
体裁：五言律诗

疏钟岩畔发，孤棹峡中行。是岸西方到，兹辰大圣生。望农花雨急，问禁竹房清。旅食同僧乞，依稀舍卫城。
依古
作者：陈子升
朝代：清
体裁：古风

旷士想鲲游，大圣循鷇食。鸿归皋氏舂，布就朱家匿。平生失汎爱，而我忽相得。玄豹韬南山，紫驼奔北狄。安得千日酒，醉彼二心客。
倡妇思
作者：陈子升
朝代：清
体裁：古风

日照凤城鸦，贱妾是倡家。单衣八蚕茧，双带四莲花。青楼盛垂柳，玉井蔓甘瓜。柱雁移丝足，门兽启铜牙。东平紫骝马，西陵油壁车。愿君长似玉，令妾亦无瑕。
倩人寄吴越书
作者：陈子升
朝代：清
体裁：五言律诗

隔岁成书札，春催雁即飞。八行缄字密，千里访人稀。河草通清梦，关梅带掩扉。凭君计然策，吴越见同衣。
偶书所见
作者：陈子升
朝代：清
体裁：七言律诗

春星隐隐匹匏瓜，日上青衣转绛霞。拾翠误连书带草，避人偷折射干花。鸳鸯也解栖胸锦，蜥蜴何劳养臂砂。枉渚欲遵凫藻远，几重帷帐倚秦嘉。
偶成书壁
作者：陈子升
朝代：清
体裁：七言律诗

拱手仙城谢故庐，挨身来卜佛山居。开门或有新朋至，编户还将旧秩书。杂遝商船分水路，轰腾神火走雷车。傥然现出毗耶室，何似乌衣洒扫初。
元夕灯下怀所钦
作者：陈子升
朝代：清
体裁：古风

情人旷颜色，空此九微灯。今夕始三五，今年思旧朋。愁听火凤唱，梦到烛龙升。春雪如相映，山阴棹已乘。
元夜与友人话旧
作者：陈子升
朝代：清
体裁：七言律诗

剪烛烧残白凤膏，旧时人擅五陵豪。笙歌夜出如琴辔，兰麝春归似草袍。越地比年空蒟酱，汉宫何处醉蒲萄。然藜闭户知谁共，纸帐吟看璧月高。
元夜咏灯影
作者：陈子升
朝代：清
体裁：五言绝句

珠映千门月，花生四壁春。还因相见处，得倚可怜人。
光孝寺铁塔
作者：陈子升
朝代：清
体裁：七言律诗

霸国禅关问大雄，南朝钟梵袭遗风。曾然劫火藏沙界，似立金茎表汉宫。狮座何人高说法，貂珰皈佛漫论功。檐铃不动诸天寂，薄暮愁看海日红。
入光孝寺宿自先上人兰若
作者：陈子升
朝代：清
体裁：七言律诗

三城秋动白云层，旧地重游独拊膺。觱篥声中才避寇，菩提树下且寻僧。危巢鹊顾香台饭，暗路人归古殿灯。君问穷愁不堪说，虞园书破剡溪藤。
入剡中怀贺监
作者：陈子升
朝代：清
体裁：五言律诗

乍入剡中路，先令客望劳。湖将一曲远，山有四明高。贺监今何在，谪仙宁独豪。荷花空满浦，惆怅发轻舠。
入黄山谒檗庵和尚
作者：陈子升
朝代：清

兹山如海亦如天，心有归依足倍前。藜杖掷来猿忽引，松关开著虎常眠。客装仅似头佗卸，乡贯多烦上座传。信宿却看无所得，衣环初捧玉隆然。四千里许恭参谒，一两日来那便辞。欲去重看人世佛，本来教得自家师。石松拱立如相送，涧竹扶行胜自持。别后或蒙方丈念，古坛疏叶镇风吹。
入黄山谒檗庵和尚·其一
作者：陈子升
朝代：清
体裁：七言律诗

兹山如海亦如天，心有归依足倍前。藜杖掷来猿忽引，松关开著虎常眠。客装仅似头佗卸，乡贯多烦上座传。信宿却看无所得，衣环初捧玉隆然。
入黄山谒檗庵和尚·其二
作者：陈子升
朝代：清
体裁：七言律诗

四千里许恭参谒，一两日来那便辞。欲去重看人世佛，本来教得自家师。石松拱立如相送，涧竹扶行胜自持。别后或蒙方丈念，古坛疏叶镇风吹。
八九吟
作者：陈子升
朝代：清
体裁：七言律诗

剑气方寒南斗墟，河清难俟乱离馀。滔天却讶帻如屋，齧雪犹看旃绕庐。但有金牛通栈道，可无騧马出莎车。干戈满目风云晚，深入薜萝还读书。
八音二首
作者：陈子升
朝代：清

金母防閒贮绛宫，石城烟水戏鱼通。丝抽园客心还乱，竹写湘娥泪亦工。匏叶春舒迷鷕雉，土囊秋启怯雄风。革言尚未闻三就，木落寒宵倚断鸿。金隍归骑杳无踪，石阙衔将玉箸重。丝履远游愆雒女，竹枝清唱懊吴侬。匏星妾让牵牛匹，土块谁颁汗马封。革绪风时初景在，木兰秋晚罢芙蓉。
八音二首·其一
作者：陈子升
朝代：清
体裁：七言律诗

金母防閒贮绛宫，石城烟水戏鱼通。丝抽园客心还乱，竹写湘娥泪亦工。匏叶春舒迷鷕雉，土囊秋启怯雄风。革言尚未闻三就，木落寒宵倚断鸿。
八音二首·其二
作者：陈子升
朝代：清
体裁：七言律诗

金隍归骑杳无踪，石阙衔将玉箸重。丝履远游愆雒女，竹枝清唱懊吴侬。匏星妾让牵牛匹，土块谁颁汗马封。革绪风时初景在，木兰秋晚罢芙蓉。
兰陵赠庄书采进士
作者：陈子升
朝代：清
体裁：五言律诗

兰陵荀祭酒，绛帐马扶风。岂敢一日长，惟应千里同。吞沙龙嘴现，射日凤毛红。不忘行吟叟，弦歌或向东。
典琴
作者：陈子升
朝代：清
体裁：七言律诗

觅遍床头金已尽，殷勤却倩古桐材。斲从西蜀知无价，弹得南薰不阜财。曲牖一声饥雀下，前山半死冻梅开。锦囊在抱朱弦痹，烦为知音一往来。
写意
作者：陈子升
朝代：清
体裁：七言律诗

芳草出门花在闺，小屏无影远山低。流黄已乱回文锦，尺素还将隐起圭。官渡晚澜虚鸐立，女墙斜月冷乌栖。不堪衫袖泪重叠，谁唱竹枝湘水西。
冬夜赠曹自悦司马
作者：陈子升
朝代：清
体裁：七言律诗

围炉曲宴烂灯花，客话平生益自嗟。六国印销愁委佩，五湖舟泛不归家。随身秘笈诸郎负，寄迹残山万树遮。头白逢人工定拙，好从方朔学龙蛇。
冬心
作者：陈子升
朝代：清

长城血战窟曾腥，百二雄？不在扃。安得将军奋猿臂，生擒老上捣龙庭。丝纶远大承皇祖，爵禄分明点客星。借问东南多竹箭，君王亲发为清宁。山北山南应鹧鸪，舟来舟去似飞凫。上林卢橘熟何晚，子夜梧桐歌有无。青琐玉堂垂北极，翠翘金粉艳南都。瞻天目共高帆上，夜半横过海鹤孤。尉佗城对素馨田，日日香风度画船。十月梅花盈岛屿，二樵云气护神仙。堪窥载籍兰台里，不惜酣歌锦瑟边。报主实多梁阁老，风流游豫武宗年。
冬心·其一
作者：陈子升
朝代：清
体裁：七言律诗

长城血战窟曾腥，百二雄关不在扃。安得将军奋猿臂，生擒老上捣龙庭。丝纶远大承皇祖，爵禄分明点客星。借问东南多竹箭，君王亲发为清宁。
冬心·其一
作者：陈子升
朝代：清

长城血战窟曾腥，百二雄？不在扃。安得将军奋猿臂，生擒老上捣龙庭。丝纶远大承皇祖，爵禄分明点客星。借问东南多竹箭，君王亲发为清宁。
冬心·其三
作者：陈子升
朝代：清
体裁：七言律诗

尉佗城对素馨田，日日香风度画船。十月梅花盈岛屿，二樵云气护神仙。堪窥载籍兰台里，不惜酣歌锦瑟边。报主实多梁阁老，风流游豫武宗年。
冬心·其二
作者：陈子升
朝代：清
体裁：七言律诗

山北山南应鹧鸪，舟来舟去似飞凫。上林卢橘熟何晚，子夜梧桐歌有无。青琐玉堂垂北极，翠翘金粉艳南都。瞻天目共高帆上，夜半横过海鹤孤。
况操
作者：陈子升
朝代：清
体裁：古风

睎予长望，森何寥莽，无艰予之况也猗。
凌江中秋
作者：陈子升
朝代：清
体裁：七言律诗

舟缘清浅发重湾，八月潮生客好还。世乱随时忘涕泪，月明今夜尚关山。即飞白羽催军令，自拂黄尘定壮颜。四海转输劳尺泽，菰芦何处钓竿閒。
凌海将军
作者：陈子升
朝代：清
体裁：七言律诗

满城人看将军死，绛履宽衣慷慨行。戈折肯辜回日志，印留堪对伏波名。毡裘近血甘当溅，魑魅逢魂必尽惊。一木不支诚足恨，凌烟高阁后人成。
初发连州
作者：陈子升
朝代：清
体裁：五言律诗

岁晏穷千里，心知恋本州。山川交楚粤，文藻忆韩刘。对雁方怀岳，看云却背楼。疏林晴可数，寒鸟不妨投。
初至泷洲访从侄山庄遇故里杜子
作者：陈子升
朝代：清
体裁：七言律诗

诸峰丛翠复丛烟，县境闻开未百年。山鸟独啼宫保庙，土人多种客家田。林交虎迹谙樵入，石閟星文厌俗镌。谁谓龙钟行不得，来巢飞燕共翩翩。
初返故园
作者：陈子升
朝代：清
体裁：七言律诗

昨上归舟寻水云，故园閒旷使情欣。无穷月色坐皆见，不断花香行即闻。五亩宅边敦素业，三层阁上蓄奇文。梁间燕子似相识，飞下小塘衔嫩芹。
别诗
作者：陈子升
朝代：清

六合为广厦，各自开房居。往来廊径间，焉得免行途。我非无敝室，之子静且都。帏帐容我寝，饮食令我腴。三暮敛心神，凌晨拜前除。辞毕不我拒，劝戒成芳模。寄言同堂子，聊复充此闾。居者思有行，行者思所止。不知谁主客，对彼乃称已。毂辘天地间，何由见真宰。盆中环游鱼，磨上旋转蚁。我欲穷八荒，拔山倒海水。不就天人师，旁皇莫为理。安得无住舍，招尔同居此。
别诗·其一
作者：陈子升
朝代：清
体裁：古风

六合为广厦，各自开房居。往来廊径间，焉得免行途。我非无敝室，之子静且都。帏帐容我寝，饮食令我腴。三暮敛心神，凌晨拜前除。辞毕不我拒，劝戒成芳模。寄言同堂子，聊复充此闾。
别诗·其二
作者：陈子升
朝代：清
体裁：古风

居者思有行，行者思所止。不知谁主客，对彼乃称已。毂辘天地间，何由见真宰。盆中环游鱼，磨上旋转蚁。我欲穷八荒，拔山倒海水。不就天人师，旁皇莫为理。安得无住舍，招尔同居此。
半醺
作者：陈子升
朝代：清
体裁：七言律诗

细雨颓檐酒半醺，商声一弄岭猿闻。南车指去空沧海，西母谣成间白云。合浦风生杉叶起，番禺秋老桂枝芬。何当云鬓看诸少，铜虎金鱼倚翠裙。
南中塞上曲
作者：陈子升
朝代：清
体裁：七言律诗

胶寒竹箭犹扬越，笛散梅花已汉关。小月阵前云出海，骨都营外火连山。江边玉帐楼船度，马上金钱御府颁。百尺朝台两铜柱，汉家何日拓南蛮。
南侍御谪藩幕至粤赋赠
作者：陈子升
朝代：清
体裁：五言律诗

参军天子命，谪宦越王城。幕下皆言屈，朝端有直声。霏微刘苑月，寥落楚江蘅。早入陈时事，南中未息兵。
南州访黎博庵
作者：陈子升
朝代：清
体裁：七言律诗

师表身将高士同，异时犹著起衰功。五羊交臂惟馀我，两浙文心总属公。春色生于微雨外，远情归自大江东。滕王阁畔非贪住，不那频年梦寐通。
南柯子
作者：陈子升
朝代：清
体裁：词

羽曲清三叠，痫弦碎六幺。绿珠绛树总魂销。何必凤凰台上忆吹箫。鬓影腾蝉翼，钗光颤翠翘。歌残眉语暗相撩。莫负可怜人度可怜宵。
南海神祠古木棉花歌
作者：陈子升
朝代：清

祝融煮海不得乾，烛龙腾波金蜡寒。红旗捲日鏖水战，向天欲插珊瑚竿。海若森森坐鳞屋，天池一勺？灵木。青帝行春辇且停，望洋却倚扶桑旭。岢峨艚舶千万樯，赤文羽葆邀团光。请搥铜鼓劝花发，吾神饮酒吾人悦。
南海神祠古木棉花歌
作者：陈子升
朝代：清
体裁：古风

祝融煮海不得乾，烛龙腾波金蜡寒。红旗捲日鏖水战，向天欲插珊瑚竿。海若森森坐鳞屋，天池一勺�灵木。青帝行春辇且停，望洋却倚扶桑旭。岢峨艚舶千万樯，赤文羽葆邀团光。请搥铜鼓劝花发，吾神饮酒吾人悦。
卜筑
作者：陈子升
朝代：清
体裁：五言律诗

九江村色明，三径欲经营。最喜池塘遍，圆波连月生。此中有桑竹，无以异蓬瀛。谁信扶摇翼，而甘择木情。
厓门吊古
作者：陈子升
朝代：清

南渡何因断好音，两厓松柏昼阴阴。鱼鳞屋里君臣会，羊角风前社稷心。重译海遥天上下，九州金散鼎浮沈。中原仓卒移龙战，泪尽玄黄根至今。舟中劝学非迂阔，纵有孙吴可奈何。实异处堂安燕雀，虚言梁海有鼋鼍。枢衡并拥慈元殿，柴市遥闻正气歌。千古兴亡问穷海，几时还见不扬波。
厓门吊古·其一
作者：陈子升
朝代：清
体裁：七言律诗

南渡何因断好音，两厓松柏昼阴阴。鱼鳞屋里君臣会，羊角风前社稷心。重译海遥天上下，九州金散鼎浮沈。中原仓卒移龙战，泪尽玄黄根至今。
厓门吊古·其二
作者：陈子升
朝代：清
体裁：七言律诗

舟中劝学非迂阔，纵有孙吴可奈何。实异处堂安燕雀，虚言梁海有鼋鼍。枢衡并拥慈元殿，柴市遥闻正气歌。千古兴亡问穷海，几时还见不扬波。
又续锁柳沈灯引
作者：陈子升
朝代：清
体裁：五言绝句

烟锁池塘柳，钟沈台榭灯。灯心红缕密，柳眼绿波澄。
双镜辞
作者：陈子升
朝代：清
体裁：古风

照镜欲照双，双镜莫当窗。窗前花复柳，镜影殊难偶。一镜见妾容，双镜见妾背。镜尚见妾背，妾面郎安在。双镜亦徒然，破镜飞上天。
双鹤吟
作者：陈子升
朝代：清
体裁：五言绝句

双鹤桃根啄，三杯棣萼酬。参差人事异，空忆帝京游。
发舟言怀
作者：陈子升
朝代：清

丛花三月重，百戏一村喧。静者那同俗，兹焉遂出门。路纡思逐鸟，吟断待呼猿。已得无穷意，当为别后言。独自装瓢笠，还谁宠远行。人人嬉上巳，物物得由庚。话就官亭短，诗将客货轻。江风与山瀑，初作枕间声。
发舟言怀·其一
作者：陈子升
朝代：清
体裁：五言律诗

丛花三月重，百戏一村喧。静者那同俗，兹焉遂出门。路纡思逐鸟，吟断待呼猿。已得无穷意，当为别后言。
发舟言怀·其二
作者：陈子升
朝代：清
体裁：五言律诗

独自装瓢笠，还谁宠远行。人人嬉上巳，物物得由庚。话就官亭短，诗将客货轻。江风与山瀑，初作枕间声。
口号讯黄公
作者：陈子升
朝代：清
体裁：五言绝句

宫阙崔嵬尽，间关洒扫多。嗟君追骏足，西去近如何。
口号赠故人
作者：陈子升
朝代：清
体裁：古风

万里来又去，如君忠信稀。将离一以赠，杨柳重依依。余欲蹈东海，西山犹采薇。应知六月息，风力使鹏飞。
古别离
作者：陈子升
朝代：清
体裁：古风

紫燕去若飞，君今竟何之。妾返红闺中，从今夜夜思。
古剑
作者：陈子升
朝代：清
体裁：七言律诗

无端宝气烛幽沈，掘得棱棱赤堇金。土里开花原带血，石头磨水要明心。奸邪必斩昭生色，王霸经提倚独吟。出匣未能藏可惜，拌教飞去有人寻。
古意
作者：陈子升
朝代：清

摵摵园中树，上有最枯枝。不惜枝叶落，但伤筋骨衰。编篱引豆根，豆生篱已摧。人生不乘时，奄忽欲因谁。张乐会嘉友，四座列娇婉。盈盈挥玉筝，袅袅吹青管。微微溢清唱，飞飞激素霰。此曲何所来，毋乃绵驹撰。曲终不可得，听者宜见隽。
古意·其一
作者：陈子升
朝代：清
体裁：古风

摵摵园中树，上有最枯枝。不惜枝叶落，但伤筋骨衰。编篱引豆根，豆生篱已摧。人生不乘时，奄忽欲因谁。
古意·其二
作者：陈子升
朝代：清
体裁：古风

张乐会嘉友，四座列娇婉。盈盈挥玉筝，袅袅吹青管。微微溢清唱，飞飞激素霰。此曲何所来，毋乃绵驹撰。曲终不可得，听者宜见隽。
古结交行
作者：陈子升
朝代：清
体裁：五言绝句

识尽四方人，身经万里道。今日归山中，倾心与君好。
可思
作者：陈子升
朝代：清
体裁：七言律诗

柳色如烟罥绮尘，月光何必掩香茵。颤将金雀如无股，甜入瓠犀不见唇。司马长卿还病渴，乘鸾箫史正宜春。挂开鹦鹉从渠骂，啄碎桃花未足嗔。
合江楼禊日兰亭体二首·其一
作者：陈子升
朝代：清
体裁：四言诗

白鹤高峙，青牛独驯。假言居止，怀哉暮春。将离匪谑，忘忧是珍。桃实难老，桂酒陶真。
合江楼禊日兰亭体二首·其二
作者：陈子升
朝代：清
体裁：古风

山眉脩婉黛，波縠漾轻缥。邂逅虚异人，翱翔望珍鸟。曾史犹弊弊，松乔讵悄悄。欲从褰裳涉，聊向江楼眺。
吊南越王佗
作者：陈子升
朝代：清
体裁：七言律诗

霸图曾与海天赊，真定南来号帝家。未得攀龙空左纛，何须逐鹿向中华。笙镛报本推任尉，剑履专权笑吕嘉。一自高台稀汉使，楼船几度咽金笳。
同循州车世之咏一长命人得轩辕集
作者：陈子升
朝代：清
体裁：五言律诗

荒涂纡逸轨，抗手问轩辕。独有玉书要，空留金阙恩。韬精竹叶酒，散发扶桑暾。客自罗浮至，应知羽士魂。
同旷圆大师庞若云诸子游家牧止深村别业
作者：陈子升
朝代：清
体裁：五言律诗

深村好林沼，况乃属深春。最是闭门者，偏宜摇艇频。花繁初露子，竹密竟遮人。觅得青莲种，从来不染尘。
同朱五瑞吉人兄弟游画溪
作者：陈子升
朝代：清
体裁：五言律诗

君家兄弟好，邀我画溪游。一幅展松雪，几回来隐侯。停桡访高阁，过树俯清流。已得忘筌理，持竿何所求。
同梁颙若归西山草堂留题二首
作者：陈子升
朝代：清

都市行歌径有苔，游人方共主人回。山连埤堄松遮断，池映阑干花倒开。数卷缃编留载笔，一庭明月照持杯。怀人欲揽重重翠，余又西樵归去来。通津深入小桥斜，城里青山即到家。善读父书藏旧草，閒携儿戏玩晴花。水松雨后全生韵，石壁亭西不厌遮。仲叔自知无累邑，劳君樽酒对桑麻。
同梁颙若归西山草堂留题二首·其一
作者：陈子升
朝代：清
体裁：七言律诗

都市行歌径有苔，游人方共主人回。山连埤堄松遮断，池映阑干花倒开。数卷缃编留载笔，一庭明月照持杯。怀人欲揽重重翠，余又西樵归去来。
同梁颙若归西山草堂留题二首·其二
作者：陈子升
朝代：清
体裁：七言律诗

通津深入小桥斜，城里青山即到家。善读父书藏旧草，閒携儿戏玩晴花。水松雨后全生韵，石壁亭西不厌遮。仲叔自知无累邑，劳君樽酒对桑麻。
同毕牧生萧湘隐游万松庵
作者：陈子升
朝代：清
体裁：五言律诗

城喧时得避，松为响飕飕。复与行吟接，因令旅思留。维新香火故，结夏石堂秋。看展华严礼，殊无一字酬。
后白燕
作者：陈子升
朝代：清
体裁：七言律诗

春风翻觉冶游非，公子西园遇亦稀。桃渡仅随团扇影，瑶池初媵婉罗归。寒分玉塞难传语，月下银塘早振衣。正是江南花草杂，将军重幕慎教飞。
听叶山人弹琴
作者：陈子升
朝代：清
体裁：七言律诗

儿时操弄到于今，今日寥寥太古音。弹到无声方得手，听来如语只呈心。瓶花上蚁兼香堕，研水涵龙逗海吟。近净耳根惟梵呗，即当携此就禅林。
听在犙禅师讲法华经兼较金刚经异同师曰陈乔生意者其憍陈如乎因纪一律
作者：陈子升
朝代：清
体裁：七言律诗

火宅莲华露特寒，比来禅味憺忘餐。净名复有称摩诘，凿齿非徒对道安。物论已齐庄马喻，经文重把鲁鱼看。他年傥授菩提记，妙法悬知得者难。
听歌篇
作者：陈子升
朝代：清

柔风回上座，明月鉴中庭。主客辞方毕，惟知歌可听。珠江渡口名家子，引商刻羽兼流徵。合綦列锦赋家心，流水高山琴士指。江淹梦笔笔无穷，周郎顾曲曲全美。提纲清管与繁弦，领袖朱唇复皓齿。皓齿朱唇初出声，何来芳气似兰蘅。远想丹山鸣彩凤，近疑绿树流娇莺。双眉静悄相生月，小口吹嘘自食樱。低处看随香水泛，高时仅及画梁平。画梁香水自高低，欲寻歌影自凄迷。空飞柳絮沾芳陌，不语桃花烂绣闺。莫愁本荡石城桨，夷光原住若耶溪。绿鬓春风随处所，白头沟水莫东西。白头绿鬓须及早，当筵一曲今宵好。下蔡曾因处子迷，邯郸但惜才人老。共戏田田唱采莲，人生纂纂闻歌枣。千金一刻实相当，尺玉寸阴为君宝。歌台舞榭且年年，歌声舞态值多钱。遏云响绕合欢结，凌波步引双行躔。双躔双结携双手，一斟一酌倾一斗。门前梧子见梧桐，塘上莲花隐莲藕。客多齐士薄吹竽，家本秦声同抚缶。自是娇娆御枕衾，莫言臣妾亲箕帚。箕帚甘心事所欢，裴褢歌罢一何叹。可怜锦字秦中织，可惜琵琶塞外弹。主人有酒盈金盌，缬眼低声送寒暖。彩扇轻藏尚自羞，金钱历乱无人算。鼓瑟珠宫帝女床，吹笙碧落天鹅管。楚庭灭烛笑缨纷，秦帝卷衣怜带缓。卷衣君更歌，缓带奈君何。共惜知音少，歌时苦思多。二六之车三五城，听歌车曜复城倾。绝代佳人休独艳，劝君须识兰台英。
听歌篇
作者：陈子升
朝代：清
体裁：古风

柔风回上座，明月鉴中庭。主客辞方毕，惟知歌可听。珠江渡口名家子，引商刻羽兼流徵。合綦列锦赋家心，流水高山琴士指。江淹梦笔笔无穷，周郎顾曲曲全美。提纲清管与繁弦，领袖朱唇复皓齿。皓齿朱唇初出声，何来芳气似兰蘅。远想丹山鸣彩凤，近疑绿树流娇莺。双眉静悄相生月，小口吹嘘自食樱。低处看随香水泛，高时仅及画梁平。画梁香水自高低，欲寻歌影自凄迷。空飞柳絮沾芳陌，不语桃花烂绣闺。莫愁本荡石城桨，夷光原住若耶溪。绿鬓春风随处所，白头沟水莫东西。白头绿鬓须及早，当筵一曲今宵好。下蔡曾因处子迷，邯郸但惜才人老。共戏田田唱采莲，人生纂纂闻歌枣。千金一刻实相当，尺玉寸阴为君宝。歌台舞榭且年年，歌声舞态值多钱。遏云响绕合欢结，凌波步引双行躔。双躔双结携双手，一斟一酌倾一斗。门前梧子见梧桐，塘上莲花隐莲藕。客多齐士薄吹竽，家本秦声同抚缶。自是娇娆御枕衾，莫言臣妾亲箕帚。箕帚甘心事所欢，裴褢歌罢一何叹。可怜锦字秦中织，可惜琵琶塞外弹。主人有酒盈金碗，缬眼低声送寒暖。彩扇轻藏尚自羞，金钱历乱无人算。鼓瑟珠宫帝女床，吹笙碧落天鹅管。楚庭灭烛笑缨纷，秦帝卷衣怜带缓。卷衣君更歌，缓带奈君何。共惜知音少，歌时苦思多。二六之车三五城，听歌车曜复城倾。绝代佳人休独艳，劝君须识兰台英。
听百舌鸟
作者：陈子升
朝代：清
体裁：七言律诗

新叶新花淑气融，芳郊芳陌几多丛。岂无鸣律嘘寒谷，自有微辞悦后宫。春思尽传朱户外，曙烟初满绿杨中。平生轻薄弦歌者，为尔移情曲未终。
听百舌鸟
作者：陈子升
朝代：清
体裁：七言律诗

景阳钟动曙光开，丹凤城中春色来。遂有登墙能急唤，多因出谷重相催。临风几处生芳草，度曲纷然倚落梅。一入深林聊自语，汉廷原有碧鸡才。
吴兴舟过盛舍乡怀凌忠清
作者：陈子升
朝代：清
体裁：七言律诗

遂有芳名异代传，琐闱悽惨烈皇年。致身只向龙髯上，埋血还争骥尾先。绝笔可曾通紫极，评文犹见点丹铅。谁知沧海閒游客，洒泪双流霅水边。
吴楚行
作者：陈子升
朝代：清
体裁：五言律诗

神女惊临楚，西施粲入吴。朝云蒙泽芷，秋露坠宫梧。狐媚疑詹策，龙文失属镂。年年兴楚些，日日变吴歈。
吴歌可听行
作者：陈子升
朝代：清
体裁：古风

生平解吴语，客里爱吴歌。吴江江水流无歇，歌起吴江君奈何。浪船摇摇天向晓，枕上诗成思未了。忽然听得声满江，声声揭出江云表。畴昔听歌歌必昆，座中顾曲惊梨园。老年放浪吴江下，鼓枻惟寻渔父言。君不见百万黄金争度曲，酒阑人散抛丝竹。江头谁解听吴歌，信口清音断还续。
吴门旅兴
作者：陈子升
朝代：清
体裁：七言律诗

浪迹吴门且暂休，几多抛掷几多收。百金未买不龟手，一石尚看能点头。断简故开眢井匣，寒梅新照面山楼。木人独入丛花国，誇尽王孙春草游。
吹箫
作者：陈子升
朝代：清
体裁：五言律诗

玉琴浑碎尽，閒把洞箫吹。紫凤吟乾竹，清商绕白髭。行过吴市日，赋动汉宫时。总是洪钧气，声声讵自知。
呈宗和尚
作者：陈子升
朝代：清
体裁：五言律诗

头白优婆塞，随堂近事初。枯为秋院叶，醒及夜池鱼。厥后曾何得，于人总不如。那分一灯影，归彻小窗虚。
呈灵岩继起和尚
作者：陈子升
朝代：清
体裁：七言律诗

总持翰墨兴堪阑，管领烟霞肯便安。千地匡庐方筑址，半天黄海已垂竿。谁将西子廊閒迹，都作南宗位下看。今日灵岩前立雪，悄然身并老梅寒。
和恼公
作者：陈子升
朝代：清
体裁：五言排律

卓女眉方敛，何郎粉乍红。春生清涧曲，家在紫烟丛。桂魄无非满，桃蹊总是秾。鱼书新约素，象簟旧韬筒。闭户看天棘，开窗对水荭。芳龄推宝凤，短羽拂华虫。五味调鸡舌，双鬟进鹿茸。夜依兰烬静，春向柳丝融。莫指王孙草，聊分少女风。门楣牵荇菜，殿脚近芙蓉。虚牝秋传籁，羁雌月作笼。魂萦因饵茧，意涸为巢蜂。素绠双瓶挈，朱珰复帐蒙。春城扶海丱，雾縠借巴賨。验诀亲飞燕，披图忆有熊。方诸怀小镜，繁弱惯柔弓。飙毂驱停隼，星绸靡屈虹。陪游应馺娑，下拜即崆峒。莲子抛垂幔，橦花点细封。里儿贪射鸟，国主识游龙。子午山心铁，阴阳露掌铜。超瑕休矫驾，践董实殊踪。羃历流苏结，团圞织苣烘。同袍青似草，横佩玉如葱。鹅管抽湘竹，鹍弦落楚枫。并肩衔绣褥，反舌唤高墉。甲观摛文倦，蠡杯把醴浓。人家箫史玉，姓异霍家冯。鼎熟淮王药，峰寒白帝桐。茑萝身久托，凫藻目先从。蓝帕舒香麝，苍琅振绮栊。姝颜专小史，卿号叠安丰。磬折伤秋藿，盘餐惜晚菘。剑门高蜀弹，梁父侈齐僮。拭泪窥黄靥，回肠引素总。幽居防保母，浅立拟昭容。涉水携交甫，登山代子充。大兄谭稷下，幼妇读盘中。锦袭仓庚羽，丝缠叱拨騣。白团娇建业，绿绮动临邛。砌净枭壶利，纱明琐语通。雀飞秦妇恋，骓发陆郎慵。翠盖轻舟举，金丸大道逢。绦鹰难忿速，铃犬易怔忡。碧玉甘颠倒，苕华报吉凶。珠惊如意袖，花媚细腰宫。带笑嘲房老，忘机学海翁。弋绨中隐起，襻带两边缝。修渚移河鼓，繁霜警曙钟。蜡光彤管秘，翻讶玉台空。
和薛秀才旧识邯郸歌姬后入靖江藩府藩国遭乱姬便流落偶于逆旅逢故宦者述姬寄语之作
作者：陈子升
朝代：清
体裁：七言律诗

名士倾城两不惭，丛台歌舞系征骖。绿珠终合藏金谷，碧玉曾闻嫁汝南。绠断银床飞桂瘴，弦更瑶瑟怨湘潭。西风短鬓劳相问，惆怅当年玳瑁簪。
和邝湛若苍梧访太真绿珠遗迹
作者：陈子升
朝代：清
体裁：七言律诗

宛转斜阳草径阴，遗钿香袜杳难寻。山虚旧井鸳鸯甃，水澹孤村翡翠林。锦步障前花漠漠，紫云回后夜沈沈。牵牛织女人閒世，黯绝明君远嫁心。
和陶苦子见示游濂泉之作
作者：陈子升
朝代：清
体裁：七言律诗

生世前身谁复认，多君本是住山僧。无生法忍终应得，不朽诗篇久已能。云阁外抛高树果，水帘中彻坏庵灯。秋游新句还相示，愿證真空益有凭。
咏尾生
作者：陈子升
朝代：清
体裁：古风

浮云无特操，皦日中自持。尾生赴梁下，誓从女子期。敢谓断金谬，鸐立俟音仪。不惜久延伫，所嗟子不来。水盈何漫漫，身复安所之。人生不失信，之死甘若饴。梁柱有坚心，悠悠使我思。
咏怀古迹五首 其一 苍梧
作者：陈子升
朝代：清
体裁：七言律诗

忆昔光天共帝臣，翠华西狩复南巡。百蛮奔走千秋事，五岭蹉跎万死身。兵甲渐加成战地，乡关才出尚比邻。从来发轫骚人兴，野旷云流望转新。
咏怀古迹五首 其三 铜柱
作者：陈子升
朝代：清
体裁：七言律诗

分茅岭下寻铜柱，薄海人思汉伏波。列阵不难招象马，为梁真欲架鼋鼍。山川据险将无敌，金石铭功在不磨。莫道南征犹缓计，凌烟他日看巍峨。
咏怀古迹五首 其二 台岭
作者：陈子升
朝代：清
体裁：七言律诗

辛壬癸甲出关回，行路虽难歌莫哀。敝舍亦劳千里望，中原只透一门开。伤心逆旅通行李，屈指将军有姓梅。风度楼前融朔雪，大唐今数曲江才。
咏怀古迹五首 其五 蓝关
作者：陈子升
朝代：清
体裁：七言律诗

韩公谪宦叹崎岖，我亦曾游恨有馀。催老祇缘千嶂雪，罢朝非为一封书。晚年好佛心方切，中路逢仙事也虚。能使世间魑魅息，不烦容徙恶溪鱼。
咏怀古迹五首 其四 桂阳
作者：陈子升
朝代：清
体裁：七言律诗

广郡延袤古桂阳，郡人不省是维桑。换盐忽漫逢宾客，食藕因思制楚裳。天下几州真刺史，我来一度旧刘郎。而今不作看花恨，消息王孙草尽芳。
咏怀古迹五首·苍梧
作者：陈子升
朝代：清

忆昔光天共帝臣，翠华西狩复南巡。百蛮奔走千秋事，五岭蹉跎万死身。兵甲渐加成战地，乡关才出尚比邻。从来发轫骚人兴，野旷云流望转新。辛壬癸甲出关回，行路虽难歌莫哀。敝舍亦劳千里望，中原只透一门开。伤心逆旅通行李，屈指将军有姓梅。风度楼前融朔雪，大唐今数曲江才。分茅岭下寻铜柱，薄海人思汉伏波。列阵不难招象马，为梁真欲架鼋鼍。山川据险将无敌，金石铭功在不磨。莫道南征犹缓计，凌烟他日看巍峨。广郡延袤古桂阳，郡人不省是维桑。换盐忽漫逢宾客，食藕因思制楚裳。天下几州真刺史，我来一度旧刘郎。而今不作看花恨，消息王孙草尽芳。韩公谪宦叹崎岖，我亦曾游恨有馀。催老祇缘千嶂雪，罢朝非为一封书。晚年好佛心方切，中路逢仙事也虚。能使世间魑魅息，不烦容徙恶溪鱼。
咏画竹赠剑公
作者：陈子升
朝代：清
体裁：五言律诗

何人操不律，种就此林于。不异琅玕色，犹然篆隶书。纸光依本质，壁影荫吾庐。总觉非时尚，高贤来伴余。
咏萧何
作者：陈子升
朝代：清
体裁：五言律诗

相国超诸将，收图不取金。无双识韩信，画一付曹参。名益图麟著，功将汗马深。如何灭秦佐，偏结故侯心。
咏西洋显微镜
作者：陈子升
朝代：清
体裁：古风

大道粲中天，奇淫出穷海。兹镜西洋来，微显义兼在。雕棘具猴体，穿杨贯虱胸。何如造兹镜，微妙生其中。蚊睫焦螟巢，蜗角触蛮战。以兹当少怪，况乃多多见。芥子纳须弥，毛间盈海水。微今显镜中，显却在微里。我目有神镜，我心超离娄。拂镜归玉匣，反观将内求。
咏贫士
作者：陈子升
朝代：清
体裁：古风

茂树有来憩，寒枝鲜见臻。思为千亩阴，咄嗟空本根。土膏不独异，尝与桃李邻。陨叶随狂飙，已冬复望春。处约苦心志，造草非小仁。天地有倾缺，君子宁忧贫。
咏镜
作者：陈子升
朝代：清
体裁：古风

汉皇露掌分青铜，蒲萄神镜凝妆红。照颜还照月，怜水复怜空。
咏陈思王
作者：陈子升
朝代：清
体裁：五言律诗

大雅黄初见，词林此凤麟。游园邺城客，入梦雒川神。竹帛思垂绩，旗章漫宠亲。相知零落早，论定属何人。
咸阳
作者：陈子升
朝代：清
体裁：七言律诗

羸马垂鞭气亦豪，关门胜迹莽相遭。锡来鹑首霸秦缪，会去鸿门兴汉高。三辅依然环帝里，二崤不动表神皋。少年却在远林下，閒臂角鹰新放绦。
哭云淙兄
作者：陈子升
朝代：清
体裁：七言律诗

取义先申报国劳，师行将克绝号咷。一生心事苌弘碧，百粤经营伍子涛。眦裂旄头清露泣，身骑箕尾玉堂高。平生雁序曾师友，今日招魂尚读骚。
哭容舍人
作者：陈子升
朝代：清
体裁：古风

潜颖趋陵苕，春秋欻崇朝。英年遵凤池，凤池悽泬寥。环海既尘转，洪炉使金销。美人减膏沐，冥思寤华宵。宵华宵已冥，魂兮为难招。重闱黯不处，天路空遥遥。何以致子哀，涕泗霏寒潮。
哭朱远公
作者：陈子升
朝代：清
体裁：七言律诗

绝技翻如不爱身，奄然朝露坠萧晨。臞形自合骑高鹤，生态空归画美人。世上名从莲社记，扇头书作蕺山珍。平生拌得称文弱，遗嗣如何遣负薪。
哭药地和尚
作者：陈子升
朝代：清
体裁：七言律诗

青原山色皖江湄，不道来寻是别时。世出世间双泪尽，吾师吾友一心悲。难趋觉路呼元伯，谬以音声见子期。从此无生的须学，净名仍要药王医。
唐倩明藜之潮州谒宋太守索予赠诗
作者：陈子升
朝代：清
体裁：五言律诗

唐勒游何事，东寻宋大夫。披云看揭岭，乘月过丰湖。生计愁鹏徙，归期约鲤趋。丈人何足赖，八口向人糊。
喜伟公侄过
作者：陈子升
朝代：清
体裁：五言律诗

咏怀思对尔，烟渚过秋鸿。蔓草是今日，竹林还古风。但令奇字满，莫恨故园空。举酒复相勉，黄金徽爨桐。
喜天然和尚自庐山归雷峰
作者：陈子升
朝代：清
体裁：七言律诗

四十年中泥望云，三年前谒又萍分。何期耶舍寺中语，还向雷峰钟后闻。满地豺狼难塞路，一天龙象肯离群。乡园幸附匡山侣，羞号青莲与右军。
喜梁阜己初归同王大雁何皇图吴仪汉陶苦子离患上人分赋得乾字
作者：陈子升
朝代：清
体裁：七言律诗

风尘一拂慰心肝，君别春卿已岁寒。过岭叶飞声总脆，负霜鸿下迹微乾。京妆说与持家妇，野服归逢到邑官。那肯揣摩聊曲就，高弦应得任君弹。
喜翁山道人归自辽阳作
作者：陈子升
朝代：清
体裁：五言律诗

芙蓉南浦开，开士玉关回。万里辽城鹤，仍栖朝汉台。久游生古貌，相对出新裁。处处兰荃意，楚魂吟自哀。
四会访朱子敬表兄学署
作者：陈子升
朝代：清
体裁：七言律诗

潮平江影见秋山，桑梓程途莽苍间。乱后插萸中表共，庭前收橘广文间。曲池皓月恒相鉴，高第浮云未可攀。笑我出门多内顾，片帆西上昨东还。
四咏 其一 循东陵
作者：陈子升
朝代：清
体裁：古风

循东陵兮怀故侯，圃秋瓜兮农之俦，我今安知嬴与刘。夫君资我端章甫，文身断发将焉取。不如蝉蜕圭与组，身齐逸民此终古。
四咏 其三 眷南郭
作者：陈子升
朝代：清
体裁：古风

眷南郭兮希达人，阐三籁兮闻天真，我昔此居称里仁。夫君助我云连宅，燕泥忽混狐狸迹。不如瓮牖门悬席，天地蘧庐况为客。
四咏 其二 望西山
作者：陈子升
朝代：清
体裁：古风

望西山兮钦义士，采薇食兮饿而死，我向颍滨犹洗耳。夫君贻我辟谷丹，吞腥啄腐登仙难。不如观化栖岩峦，强持一杯且为欢。
四咏 其四 吟北门
作者：陈子升
朝代：清
体裁：古风

吟北门兮伤贤者，室人谪兮不我假，我有忧心不能写。夫君赠我飞蚨钱，金珠奈此糟糠贤。不如敝屣却床前，商歌高入沧浪天。
四咏·循东陵
作者：陈子升
朝代：清

循东陵兮怀故侯，圃秋瓜兮农之俦，我今安知嬴与刘。夫君资我端章甫，文身断发将焉取。不如蝉蜕圭与组，身齐逸民此终古。望西山兮钦义士，采薇食兮饿而死，我向颍滨犹洗耳。夫君贻我辟谷丹，吞腥啄腐登仙难。不如观化栖岩峦，强持一杯且为欢。眷南郭兮希达人，阐三籁兮闻天真，我昔此居称里仁。夫君助我云连宅，燕泥忽混狐狸迹。不如瓮牖门悬席，天地蘧庐况为客。吟北门兮伤贤者，室人谪兮不我假，我有忧心不能写。夫君赠我飞蚨钱，金珠奈此糟糠贤。不如敝屣却床前，商歌高入沧浪天。
四失诗和徐文长韵 其一 失书
作者：陈子升
朝代：清
体裁：七言律诗

五车书备隐囊提，一自东游锁舍西。踏踏官街翻积叶，编编私印绝缄泥。都无关尹逢牛驾，自合庄生惜马蹄。安得结绳归混沌，便便鼓腹树阴低。
四失诗和徐文长韵 其三 失貂
作者：陈子升
朝代：清
体裁：七言律诗

潦倒风尘须发黄，生涯归问五仙羊。秺侯七叶还西汉，季子千金散洛阳。火鼠不灰凭造化，青蚨无种信空囊。美人几有襜褕赠，大醉吟诗雪到床。
四失诗和徐文长韵 其二 失画
作者：陈子升
朝代：清
体裁：七言律诗

摩诘无端认画师，禅心真在辋川时。自馀平远转相袭，何代推迁能久垂。盘礴人应歌薤露，名山僧每蜕茶毗。只今飘泊萧然矣，禁得狂风四壁吹。
四失诗和徐文长韵 其四 失磬
作者：陈子升
朝代：清
体裁：七言律诗

硁硁鄙质久相留，燕石周人漫应酬。一足或当夔戛击，泗滨空记玉方流。浮图钵应三更早，碧落钟虚五岳游。笑问泉明归去后，还堪如此折腰不。
四失诗和徐文长韵·失书
作者：陈子升
朝代：清

五车书备隐囊提，一自东游锁舍西。踏踏官街翻积叶，编编私印绝缄泥。都无关尹逢牛驾，自合庄生惜马蹄。安得结绳归混沌，便便鼓腹树阴低。摩诘无端认画师，禅心真在辋川时。自馀平远转相袭，何代推迁能久垂。盘礴人应歌薤露，名山僧每蜕茶毗。只今飘泊萧然矣，禁得狂风四壁吹。潦倒风尘须发黄，生涯归问五仙羊。秺侯七叶还西汉，季子千金散洛阳。火鼠不灰凭造化，青蚨无种信空囊。美人几有襜褕赠，大醉吟诗雪到床。硁硁鄙质久相留，燕石周人漫应酬。一足或当夔戛击，泗滨空记玉方流。浮图钵应三更早，碧落钟虚五岳游。笑问泉明归去后，还堪如此折腰不。
四愁
作者：陈子升
朝代：清

我所思兮在骏台，行行当日陟崔嵬。真轻伯玉胡琴价，自负相如汉苑才。待漏琐闱深凤籞，防秋金甲盛龙堆。北风不那吹华发，荒径南园蘙碧苔。我所思兮在鹉湖，西陵歌舞未荒芜。此时问俗真黄口，忆昔循陔有绛趺。禹穴秋风馀霸气，耶溪春色上姑苏。遥遥牛女同消息，水国青烟散舳舻。我所思兮在雁峰，高高晴雪记前踪。皇华戒路贤劳独，赤帝名区紫翠重。投赋汨罗曾痛哭，专经繁露实儒宗。梅花绝塞今牢落，雪压寒香对偃松。我所思兮在剑津，高歌起舞四愁新。河梁共上还携手，秘阁曾跻亦洁身。秋月光阴连碧草，雄风飘举托青蘋。杜陵同谷哀无数，山雪林猿忽过春。
四愁·其一
作者：陈子升
朝代：清
体裁：七言律诗

我所思兮在骏台，行行当日陟崔嵬。真轻伯玉胡琴价，自负相如汉苑才。待漏琐闱深凤籞，防秋金甲盛龙堆。北风不那吹华发，荒径南园蘙碧苔。
四愁·其三
作者：陈子升
朝代：清
体裁：七言律诗

我所思兮在雁峰，高高晴雪记前踪。皇华戒路贤劳独，赤帝名区紫翠重。投赋汨罗曾痛哭，专经繁露实儒宗。梅花绝塞今牢落，雪压寒香对偃松。
四愁·其二
作者：陈子升
朝代：清
体裁：七言律诗

我所思兮在鹉湖，西陵歌舞未荒芜。此时问俗真黄口，忆昔循陔有绛趺。禹穴秋风馀霸气，耶溪春色上姑苏。遥遥牛女同消息，水国青烟散舳舻。
四愁·其四
作者：陈子升
朝代：清
体裁：七言律诗

我所思兮在剑津，高歌起舞四愁新。河梁共上还携手，秘阁曾跻亦洁身。秋月光阴连碧草，雄风飘举托青蘋。杜陵同谷哀无数，山雪林猿忽过春。
四时诗
作者：陈子升
朝代：清
体裁：五言绝句

子春振琴响，卜夏擅诗家。还邀奕秋戏，一路款冬花。
四臣咏 其一 丘文庄浚
作者：陈子升
朝代：清
体裁：古风

琼台峙海曲，博奥穷寰宇。史文繁复系，经义衍犹补。论道殊耻今，多艺亦侔古。微特崇文朝，星云灿可睹。
四臣咏 其三 梁文康储
作者：陈子升
朝代：清
体裁：古风

梁公社稷臣，玉铉捧神器。草诏可回天，归家惟隙地。九庙鉴诚悃，万方藉元气。远与曲江俦，心同时或异。
四臣咏 其二 陈文恭献章
作者：陈子升
朝代：清
体裁：古风

白沙溯洙泗，展副真儒名。应龙能屈信，天爵谢尊荣。居楼符碧玉，及门尽豪英。遗范有馀仰，吟写胥神明。
四臣咏 其四 海忠介瑞
作者：陈子升
朝代：清
体裁：古风

刚峰实无欲，奚止金百鍊。开府肃钟山，正冠是铁面。渡海漱波涛，昭天彻雷电。权奸昔已惊，顽懦咸追羡。
四臣咏·丘文庄浚
作者：陈子升
朝代：清

琼台峙海曲，博奥穷寰宇。史文繁复系，经义衍犹补。论道殊耻今，多艺亦侔古。微特崇文朝，星云灿可睹。白沙溯洙泗，展副真儒名。应龙能屈信，天爵谢尊荣。居楼符碧玉，及门尽豪英。遗范有馀仰，吟写胥神明。梁公社稷臣，玉铉捧神器。草诏可回天，归家惟隙地。九庙鉴诚悃，万方藉元气。远与曲江俦，心同时或异。刚峰实无欲，奚止金百鍊。开府肃钟山，正冠是铁面。渡海漱波涛，昭天彻雷电。权奸昔已惊，顽懦咸追羡。
困酒入诃林留宿自公房
作者：陈子升
朝代：清
体裁：五言律诗

祇园甘露滴，使我宿酲消。独自留方丈，诸天不寂寥。行踪泥芳草，吟兴写芭蕉。已作逃禅客，无烦折简招。
圭峰戏呈友人
作者：陈子升
朝代：清
体裁：七言律诗

沧波西望与天平，携手间遵紫水行。明月车回歧路夕，绿荷衣振一峰晴。鹤群绕树多窥塔，蜃气为楼半入城。莫是云潭犯龙性，故人何敢嬲嵇生。
城中寄怀某郎
作者：陈子升
朝代：清
体裁：五言律诗

想子中洲夜，月斜春帐深。新蛙乱欹枕，起坐空横琴。予实同栖鸟，飞翔惟近林。春潮日来往，因信平生心。
城中答王东村家元孝送归中洲草堂之作兼示二三同志
作者：陈子升
朝代：清
体裁：七言律诗

归心一发尉佗楼，一点晴烟见渡头。三径尚堪携客入，中洲曾是为谁留。青含浦树喧黄鸟，绿遍江苗过白鸥。七十二峰无恙在，更于城郭念同游。
城西七夕
作者：陈子升
朝代：清
体裁：七言律诗

倦客当檐步列星，银河天半落飘萍。安贫恰与秋皆素，怨别那能岁久青。城树暝烟笼喜鹊，水轩新月荡飞萤。谁堪故里成羁旅，欹枕残更酒乍醒。
增葺居室
作者：陈子升
朝代：清
体裁：古风

唐帝勤茅茨，原生乐桑枢。宁殊贵与贱，咸以约故优。曰予仰先世，廉洁崇厥脩。开宅及晏子，垂貂踰秺侯。讵悟板荡时，违彼康庄衢。固志天山筮，怍情箕颍游。扃林遂创关，叠阜靡资楼。栖迟亦三稔，补苴仍一丘。苟完师卫荆，不贷希蒙叟。循今有逸轨，抚往无嘉猷。恒刺丈夫怀，永与智者俦。
壬寅元日
作者：陈子升
朝代：清
体裁：七言律诗

漫拂峨冠向曙烟，颓檐犹得拜高天。鲲溟见击三千里，雁塞闻归十九年。米汁从今斋绣佛，露盘依旧捧铜仙。閒吟欲制将雏曲，且奏村灯社鼓前。
夜度大舰口
作者：陈子升
朝代：清
体裁：五言律诗

水涘还牛马，悠然已望洋。味盐真泽国，穷海讵荒唐。梦减五更鼓，行馀三月粮。罗浮看浴日，无树即扶桑。
夜度梅林
作者：陈子升
朝代：清
体裁：五言律诗

即不疲行役，何方作逸民。风林摇入暮，沙水咽迷津。远灶翻刍狗，低篷仰杞人。江边如秃节，可共雁来宾。
夜潮
作者：陈子升
朝代：清
体裁：五言律诗

维舟偶终日，不约肯重来。雁翅城边月，虎头门外雷。岸高渔火上，沙暗縠纹回。可是期神女，非关行雨台。
夜集曹秋岳啬斋同俞右吉项嵋雪次韵
作者：陈子升
朝代：清
体裁：七言律诗

寒客未应无暖席，深斋烛影敛空寥。衣边水气来三泖，园里山心忆二樵。鸟倦预依营垒燕，草芳频接上盘椒。劝酬总是平生侣，大隐偏能赋小招。
大历琴
作者：陈子升
朝代：清
体裁：五言律诗

端居珍所尚，三叹少知音。不遇丁年友，那称大历琴。徽明千古月，匣向万山岑。最是同閒止，商歌入旧林。
大墙上蒿行
作者：陈子升
朝代：清
体裁：古风

飘风无不怒号，草昧雷雨，自我天造。衰替一何棼棼，中心独苦郁以陶。角春飒尔商秋，今我悯默复何谋。人生居天壤閒，歘如陨叶乘奔流，我今悯默复何谋。择君肌肤所适，遐不探君性命所存。冬宴曲房温密，夏当临远水清沦。牛马作走，我将复何谋。不及君美晰风云，鸡人唱鹤盖诣门。上有九重不测之苍天，今我安往谒夫帝。下有九州环流之瀛海，今我安往济所届。遐不汎览流观，遵君所迈。淬我玉研，今尔何为自摧藏，功德安可量。溪飞鸲鹆，峡走羚羊。神龙四顾，睛注中央。圣贤所务，变化无方。辟凶殃，醇雅致福祥。帝鸿之篆，娲后之章。太公之匮，宣尼之堂。琉璃之匣，紫云之房。传称往昔，咸自谓要且妙，曾不知君研良，雅无当。佩长剑之陆离，犀渠为衣，冠以雄鸡。载驱载驰敌万人，挥斥安边陲。班生投笔，终童弃繻。苏卿之节，伯也之殳。亦自要妙，胡宁舍诸。考黄钟，阐玑衡。东储甲观，西蜀元亭。操彤管，播金声。咏歌王风，辞若兰馨。知彼通塞，不出户庭。钓巨鱼如大鹏，与真人游息蓬瀛。奉觞北斗，有酒如渑。今日乐，诚可称。乐未央，为乐当自强。富与贵，如朝霜。何为自误，使尔心伤。
失题
作者：陈子升
朝代：清

虎之逐人噬，得物怒则专。妄人甚于虎，所怒恒屡迁。薄愬忽逢彼，三反宁得悛。知音既不存，孤我伯牙弦。彼哉复彼哉，独为优游仙。我心本无争，嗟尔胡为竞。啄腐向屠门，慕膻从赵孟。沾沾拾锱铢，言色殊巧令。徒劳魍魉姿，入我方诸镜。不能畀豺虎，今日谁为政。我将弃君去，去去存龙性。一世为隶胥，三生尚魑魅。如何绅裾列，而有隶胥气。霸陵诃李广，犹幸逢醉尉。虚舟触褊心，不如却相避。阳虎善为富，多金致贤声。诸侯敦币聘，都人望弓旌。遂使里中儿，效尤转相倾。俄闻怀璧夫，无罪干国刑。乃知金踊跃，于人无定形。不为庙中牺，必为粪上英。寄言素封子，努力崇虚名。客有千金方，藏之不肯衒。自言服食功，能令鬒不变。解将白石煮，以奉红云殿。一身裂地封，龟手从水战。平生山水趣，兼之云物情。有客貌鲁儒，规予毋外营。文质不相宣，茫昧求至诚。讵知掇秋实，所植从春英。玉洞有神龙，蜿蜒无留行。淹留忽白首，慷慨思平生。年纪方秀发，天衢一何亨。黄鹄羽初齐，裴回欲飞鸣。致身何所期，伟迹光汗青。追念古先业，扬镳抗群英。得志必济世，拂衣始辞荣。奈何抱此愿，时过竟无成。凤衰逢接舆，却曲伤吾行。功德属已往，立言吾奚徵。端居发浩歌，空有金石声。
失题·其一
作者：陈子升
朝代：清
体裁：古风

虎之逐人噬，得物怒则专。妄人甚于虎，所怒恒屡迁。薄愬忽逢彼，三反宁得悛。知音既不存，孤我伯牙弦。彼哉复彼哉，独为优游仙。
失题·其七
作者：陈子升
朝代：清
体裁：古风

淹留忽白首，慷慨思平生。年纪方秀发，天衢一何亨。黄鹄羽初齐，裴回欲飞鸣。致身何所期，伟迹光汗青。追念古先业，扬镳抗群英。得志必济世，拂衣始辞荣。奈何抱此愿，时过竟无成。凤衰逢接舆，却曲伤吾行。功德属已往，立言吾奚徵。端居发浩歌，空有金石声。
失题·其三
作者：陈子升
朝代：清
体裁：古风

一世为隶胥，三生尚魑魅。如何绅裾列，而有隶胥气。霸陵诃李广，犹幸逢醉尉。虚舟触褊心，不如却相避。
失题·其二
作者：陈子升
朝代：清
体裁：古风

我心本无争，嗟尔胡为竞。啄腐向屠门，慕膻从赵孟。沾沾拾锱铢，言色殊巧令。徒劳魍魉姿，入我方诸镜。不能畀豺虎，今日谁为政。我将弃君去，去去存龙性。
失题·其五
作者：陈子升
朝代：清
体裁：古风

客有千金方，藏之不肯衒。自言服食功，能令鬒不变。解将白石煮，以奉红云殿。一身裂地封，龟手从水战。
失题·其六
作者：陈子升
朝代：清
体裁：古风

平生山水趣，兼之云物情。有客貌鲁儒，规予毋外营。文质不相宣，茫昧求至诚。讵知掇秋实，所植从春英。玉洞有神龙，蜿蜒无留行。
失题·其四
作者：陈子升
朝代：清
体裁：古风

阳虎善为富，多金致贤声。诸侯敦币聘，都人望弓旌。遂使里中儿，效尤转相倾。俄闻怀璧夫，无罪干国刑。乃知金踊跃，于人无定形。不为庙中牺，必为粪上英。寄言素封子，努力崇虚名。
奉和瞿相公劳师全州见道上古松之作
作者：陈子升
朝代：清
体裁：五言律诗

不掩将军树，言开召伯棠。苍梧生大道，偃盖复成行。积甲龙鳞见，投醪琥珀香。军心欢不已，声共舞风长。
奉答业师欧先生见怀之作次韵
作者：陈子升
朝代：清

策杖何从出世氛，避人深识海鸥群。明珠暗道皆丛怨，磐石虚名谁复闻。兰畹不供骚客佩，松风时播隐居文。从游独近朱明路，已小罗浮四百君。几载谈天辩五车，浮云城阙望弥遮。洲中有橘千头实，墙下无桑八口家。金石古文封小草，丹青明誓托繁华。每从南郭欣闻籁，终负东陵懒种瓜。
奉答业师欧先生见怀之作次韵·其一
作者：陈子升
朝代：清
体裁：七言律诗

策杖何从出世氛，避人深识海鸥群。明珠暗道皆丛怨，磐石虚名谁复闻。兰畹不供骚客佩，松风时播隐居文。从游独近朱明路，已小罗浮四百君。
奉答业师欧先生见怀之作次韵·其二
作者：陈子升
朝代：清
体裁：七言律诗

几载谈天辩五车，浮云城阙望弥遮。洲中有橘千头实，墙下无桑八口家。金石古文封小草，丹青明誓托繁华。每从南郭欣闻籁，终负东陵懒种瓜。
奉赠东方先生
作者：陈子升
朝代：清
体裁：七言律诗

斑鬓风流滞汉貂，独怜朱凤出神霄。弹琴不觉鹴裘敝，赋猎回瞻馺娑遥。池草昔游专甲帐，岭梅今雨带申椒。莫驰河朔鹰扬誉，闻道祁连厌射雕。
奉送方孩未先生巡抚粤西十二韵
作者：陈子升
朝代：清
体裁：七言排律

当今注意新开府，夫子能言旧直臣。日影虎符明远色，海波龙户洒先尘。八公山气充函夏，五岭花香拱寿春。已引祥鸾鸣足足，全褫猛犬吠狺狺。深观南极张形势，急讯天潢慎齿唇。山海转输须有力，阴阳调护讵非神。抑奸量使西门豹，移檄悬奔东郭㕙。座极长风通浡潏，旗盈高角动嶙峋。躔星欲借三台近，捷羽因推百粤频。挥手蜃烟销旦夕，披心蛮部固尊亲。独扬周代歌元老，已靖唐边信大人。铜柱直堪依日月，玉堂应创画麒麟。
奉题欧先生南圃
作者：陈子升
朝代：清
体裁：五言律诗

南圃人安节，东篱菊吐英。苍凉开画色，閒暇读书声。远水浮秦树，斜阳澹汉城。所欣吟月下，一傍古松行。
妾薄命
作者：陈子升
朝代：清
体裁：乐府曲辞

靡靡复厌厌，新歌昔昔盐。花外刍尼啼月树，镫前喜子挂春檐。京雒三千万宝帐，庐江六七十箱帘。不逢荀奉倩，芳年徒自淹。
始安寻颜延年故迹
作者：陈子升
朝代：清
体裁：七言律诗

延年错彩归风雅，体降元嘉自尔时。曲水屡承三月诏，竹林惟缀五君诗。怀人定向浔阳醉，从宦那因汨渚悲。缓唱椅梧高凤句，桂林秋净月离离。
姑苏
作者：陈子升
朝代：清
体裁：七言律诗

枫叶纷纷自古愁，如花歌舞不曾休。台临水殿终成沼，春在梧宫已报秋。但爱青蛾颦月下，焉知白马怒潮头。五湖烟景和人远，日暮阊门空棹讴。
姚六康石埭署中醮会同张芑山秦又宛沈天士卢弗疑曹扶三张师仲堵雪怀分赋
作者：陈子升
朝代：清
体裁：七言律诗

子明坛上众香焚，法鼓仙音四境闻。喧处会来皆静理，异乡名下即同群。簿书乐得交情助，匕箸能将道味分。陡见满堂浮动极，江南烟水岭南云。
娄县赠孟传是明府
作者：陈子升
朝代：清
体裁：七言律诗

芳菲成佩自青春，海内名高献赋身。五色羊边行橐旧，九皋禽际绾符新。多将雅论延诸士，一话尚书忆丈人。三十馀年交谊在，鸡坛重见岂无因。
宝象林访在犙和尚
作者：陈子升
朝代：清
体裁：五言律诗

院隐一溪深，无人不到寻。食来船运米，坐致地铺金。廓落全开面，庄严总现心。最堪增我恋，房树有巢禽。
客中咏二高士f 其一 吴门梁伯鸾
作者：陈子升
朝代：清
体裁：古风

踰岭去桑梓，吴门花发时。出门仰天笑，聊以当吾噫。逸妻岂不恋，求友兴深思。一过伯通桥，夫君洵我师。
客中咏二高士f 其二 南州徐孺子
作者：陈子升
朝代：清
体裁：古风

南州走冠盖，高士居亭亭。吾宗不见君，悬榻甘尘冥。千里为有道，生刍致惟馨。我亦悦此风，旷怀翻涕零。
客中咏二高士f·吴门梁伯鸾
作者：陈子升
朝代：清

踰岭去桑梓，吴门花发时。出门仰天笑，聊以当吾噫。逸妻岂不恋，求友兴深思。一过伯通桥，夫君洵我师。南州走冠盖，高士居亭亭。吾宗不见君，悬榻甘尘冥。千里为有道，生刍致惟馨。我亦悦此风，旷怀翻涕零。
客中自慰
作者：陈子升
朝代：清
体裁：七言律诗

松长阴崖只动梢，鹤凌秋汉不知巢。无涯好境非难历，有数贤人定得交。疏放肯拘诗里格，推移休卜易中爻。随他问字殷勤应，欲采方言著解嘲。
客居五咏 其一 竹
作者：陈子升
朝代：清
体裁：五言绝句

屋后藏深竹，情知欲避人。钓鱼向东海，难折一竿春。
客居五咏 其三 梨
作者：陈子升
朝代：清
体裁：五言绝句

茅墙数间屋，梨树一园枝。欲问春风早，其如客思迟。
客居五咏 其二 梧桐
作者：陈子升
朝代：清
体裁：五言绝句

斲琴小自足，栖凤对相求。今年逢叶落，又似去年秋。
客居五咏 其五 菜
作者：陈子升
朝代：清
体裁：五言绝句

荒畦老妇锄，数日菜根舒。悬思三千客，只望孟尝鱼。
客居五咏 其四 枯梅
作者：陈子升
朝代：清
体裁：五言绝句

急忆家园里，梅花满东亩。等閒看便过，不得诗一首。
客居五咏·竹
作者：陈子升
朝代：清

屋后藏深竹，情知欲避人。钓鱼向东海，难折一竿春。斲琴小自足，栖凤对相求。今年逢叶落，又似去年秋。茅墙数间屋，梨树一园枝。欲问春风早，其如客思迟。急忆家园里，梅花满东亩。等閒看便过，不得诗一首。荒畦老妇锄，数日菜根舒。悬思三千客，只望孟尝鱼。
客游怀黎美周梁渐子
作者：陈子升
朝代：清
体裁：五言律诗

漫游消失意，诸子复如何。闭户壁书满，伤时文选多。长楸走马引，白石饭牛歌。近世临川剧，寒烟吊尉佗。
客赠昭明文选玉台新咏二书山中循览率尔成诗
作者：陈子升
朝代：清
体裁：七言律诗

甲观鸿都安在哉，壁经犹怯祖龙灰。椎轮有事驱铜辇，宝轴何人擅玉台。明月珠分隋掌玩，结风衣称楚腰裁。六朝芳草皆销歇，空隐西园游上才。
客长兴时京口李司直自卞山买舟相寻
作者：陈子升
朝代：清
体裁：五言律诗

浮萍各自飘，折简不烦招。知有五千字，来从丁卯桥。埋名已东郭，访古尚南朝。想借天人供，禅房慰寂寥。
客馆呈主人
作者：陈子升
朝代：清

五亩方塘一亩宫，满林花叶笑飘蓬。何当归作灞陵隐，感激裁书报伯通。王粲当年托景升，登楼犹自意难胜。莫教邺下留清宴，月照秦川一水澄。
客馆呈主人·其一
作者：陈子升
朝代：清
体裁：七言绝句

五亩方塘一亩宫，满林花叶笑飘蓬。何当归作灞陵隐，感激裁书报伯通。
客馆呈主人·其二
作者：陈子升
朝代：清
体裁：七言绝句

王粲当年托景升，登楼犹自意难胜。莫教邺下留清宴，月照秦川一水澄。
客馆秋夕
作者：陈子升
朝代：清
体裁：七言律诗

每日无憀此客居，吟过晚市息喧呼。湿烟满灶随僮懒，高月黏墙怕影孤。秋色当空看去淡，道心于物损来无。曲肱便作家林梦，羞向城西伴夜乌。
宫人入道
作者：陈子升
朝代：清
体裁：七言律诗

长信阶前草露晞，碧桃花发紫鸾飞。峨眉月上眉双远，群玉春深玉一围。九籥驻颜销楚梦，八琅垂手落秦衣。君王万寿山川阔，环佩何年妾独归。
宫莺诗
作者：陈子升
朝代：清
体裁：七言律诗

难齐双阙凤皇飞，易引重门燕子归。骀荡春晴翻艳曲，林光花落卷金衣。几回绿树停宸跸，一抹黄妆透夕晖。空见人间纷羽翼，托身无出省郎闱。
宴王氏宅
作者：陈子升
朝代：清
体裁：七言律诗

赵瑟秦筝未肯陈，闽歌视听一齐新。切肴日本鱼肠剑，跽酒暹罗象背人。袖领暗薰沈水片，采头高掷出山银。欲从文士誇馀巧，书带盘旋讶舞身。
家僮答
作者：陈子升
朝代：清
体裁：五言绝句

世才无八斗，君橐少千金。欲审低昂处，空伤去住心。
家兄云淙落成
作者：陈子升
朝代：清

北阙遥遥荷圣君，东山还欲谢人群。仙家可住胜黄阁，卿月流辉照白云。蒲涧瀑飞烟翠湿，桂林秋爽露华芬。若为池草成佳句，高会连枝日未曛。杖屦宁寻楚泽芳，出郊高处选林篁。人看谢傅营棋墅，自拟卢鸿卧草堂。金界别成开士舍，白云元是列仙乡。华阳弟子知无数，谁领松风过瀑长。
家兄云淙落成·其一
作者：陈子升
朝代：清
体裁：七言律诗

北阙遥遥荷圣君，东山还欲谢人群。仙家可住胜黄阁，卿月流辉照白云。蒲涧瀑飞烟翠湿，桂林秋爽露华芬。若为池草成佳句，高会连枝日未曛。
家兄云淙落成·其二
作者：陈子升
朝代：清
体裁：七言律诗

杖屦宁寻楚泽芳，出郊高处选林篁。人看谢傅营棋墅，自拟卢鸿卧草堂。金界别成开士舍，白云元是列仙乡。华阳弟子知无数，谁领松风过瀑长。
家无长物琴砚特佳聊为之咏
作者：陈子升
朝代：清
体裁：五言律诗

紫云鸲鹆砚，绿绮凤凰琴。静者亦何有，兹焉朋盍簪。诗书敦宿好，山水有清音。欲解无弦趣，惟操匪石心。
宿从大堂忆表兄朱子洁
作者：陈子升
朝代：清
体裁：七言律诗

庭院风飘夜合香，旧游人事阅星霜。朱弦欲抚无钟子，白日终回惜鲁阳。卿月宵悬枢府冷，□□□□□□□。良朋叹罢鸰原寂，悽断风前雁两行。
宿城西与麦盛际
作者：陈子升
朝代：清
体裁：五言律诗

杠门新一出，听尔话汾州。远梦断山驿，冷烟生海楼。得僮吴语变，开箧汉碑留。莫恨田方老，还应教魏侯。
宿朱吉人莲花庄是赵松雪故居
作者：陈子升
朝代：清

荻横枫落见莲花，谢绝时流此故家。通水恰宜官路断，当山不任女墙遮。疏篱次序编丛卉，小椀分张试洞茶。见说高斋松雪是，可怜台柏剩霜华。
宿朱吉人莲花庄是赵松雪故居
作者：陈子升
朝代：清
体裁：七言律诗

荻横枫落见莲花，谢绝时流此故家。通水恰宜官路断，当山不任女墙遮。疏篱次序编丛卉，小碗分张试洞茶。见说高斋松雪是，可怜台柏剩霜华。
宿栖贤寺
作者：陈子升
朝代：清
体裁：五言律诗

听得万松声，如传五老迎。到门云旧识，释子晚经行。怪石云衣覆，虚寮夜瀑明。终期此禅寂，安用昔贤名。
寄一灵上人
作者：陈子升
朝代：清
体裁：五言律诗

中洲千嶂月，何处一龛灯。独坐旷无侣，高吟遥对僧。别来云共水，空外谷为陵。待发秋江棹，松门最上层。
寄叶犹龙金吾
作者：陈子升
朝代：清
体裁：七言律诗

鹤峰高卧羽林郎，闻道将雏舞凤皇。顿逊杯新擎到酒，博山炉旧赐来香。门前月冷彫弓影，宅内湖涵宝镜光。早晚灵洲见佳气，可能无意共翱翔。
寄叶许山
作者：陈子升
朝代：清
体裁：五言律诗

水门山郭里，旧种掖垣梧。示客书多秘，随僧礼半儒。池浮苏子舫，家造葛仙庐。莫更寻閒事，如花镊白须。
寄吴门故人
作者：陈子升
朝代：清
体裁：七言律诗

吴门千里故人欢，每折疏麻意莫殚。茂苑初莺啼杂树，太湖春水溢微澜。马飞匹练清尘远，鱼隐双钩白日寒。十载长谣滞桑梓，赁舂何地待梁鸾。
寄周四
作者：陈子升
朝代：清

闽越烟波未阻修，春宫歌舞倚钩辀。遥知高宴鹏山上，笑问仙城旧贵游。早将词赋答雄风，贵戚元推第一功。遍操南音新顾曲，周郎何必在吴中。
寄周四·其一
作者：陈子升
朝代：清
体裁：七言绝句

闽越烟波未阻修，春宫歌舞倚钩辀。遥知高宴鹏山上，笑问仙城旧贵游。
寄周四·其二
作者：陈子升
朝代：清
体裁：七言绝句

早将词赋答雄风，贵戚元推第一功。遍操南音新顾曲，周郎何必在吴中。
寄寿汤惕庵先生
作者：陈子升
朝代：清
体裁：七言律诗

二十年前出宪时，美髯玄发映清姿。观风只许凛相对，执法敢求深见知。丹陛也曾留汲孺，碧云何异咏休师。莫疑棠荫馀霜雪，今日南岩生紫芝。
寄尹右民
作者：陈子升
朝代：清
体裁：五言律诗

蝉鸣江稻熟，鹭食渚荷香。送客东官去，怀人夏昼长。高歌求伐木，不远得维桑。门内论公道，山公是弟行。
寄徐子能
作者：陈子升
朝代：清
体裁：古风

美人家何处，百尺姑苏台。麋鹿游今日，龙威书几开。迷离天末客，放浪湖上杯。遥知二毛落，秋兴倍从来。
寄徐巨海
作者：陈子升
朝代：清
体裁：五言律诗

南州徐孺子，高卧有青山。往日蒲轮弊，穷年桂树攀。溟鱼不得运，雾豹迥无斑。却望罗浮色，知予亦闭关。
寄怀江夏隐士艾木田
作者：陈子升
朝代：清
体裁：七言律诗

赋里怀人楚泽赊，汉阳秋色净君家。荒田偶种狙公芧，丈室时飞天女花。门对远峰先落雁，枕欹鸣叶过栖鸦。闻风不得便相访，千里月明江上沙。
寄怀祖心禅师
作者：陈子升
朝代：清
体裁：七言律诗

弥天觉路竟孤攀，满月毫光想别颜。舍利不缄金口偈，袈裟投老玉门关。清斋硕果悬春署，故国梅花指雪山。寄语辽城千岁鹤，祇园无恙待师还。
寄慧公上人用前寄在犙禅师韵
作者：陈子升
朝代：清
体裁：七言律诗

袈裟西出雪峰寒，舍卫曾分一钵餐。白马经惟童寿译，黄梅心自祖师安。春江欲引回肠去，浊世宜将慧眼看。居士辩才今善病，君来酬对未应难。
寄方密之
作者：陈子升
朝代：清
体裁：七言律诗

彩毫长挹袖中书，秋色寥寥寄净居。金粟后身仍怖鸽，碧山回首漫焚鱼。潮生白下闻仙梵，叶坠枞阳见旧庐。谁遣汤师吟怨别，暮云江上倍踌躇。
寄方密之学士
作者：陈子升
朝代：清
体裁：七言律诗

桂林西去雪雰雰，皖国残山转郁云。偃息自怜徵郑宦，激卬人识相张君。玉堂春别夔龙侣，石室天空麋鹿群。还倚松风辞好爵，九皋鸣鹤动相闻。
寄无可上人
作者：陈子升
朝代：清
体裁：七言绝句

疏烟不断远钟鸣，枫叶殷红江水清。试望江南秋色里，一僧挥麈石头城。
寄无可大师
作者：陈子升
朝代：清
体裁：五言律诗

平生皖城友，当世白莲师。金策摇何处，碧云愁莫时。月临无尽界，鸟择最高枝。同病还同老，浮沈愧所知。
寄旧游二三诸公
作者：陈子升
朝代：清
体裁：五言律诗

岁晏沧江雨，空濛一望君。校书犹马队，临帖几鹅群。白雪从歌聚，青帘引袂分。王通归老处，知是恋河汾。
寄曹秋岳
作者：陈子升
朝代：清
体裁：七言律诗

别来犹见兴飞扬，雅事曾归布政堂。亲入水岩寻子砚，自开山篓拣生香。湖梅梦破多多蕊，代雁书稀一一行。诗体更知无敌甚，戟门看试挽弓强。
寄杨六笥
作者：陈子升
朝代：清
体裁：五言律诗

昔有吴都督，英豪动海陬。赠人挥万镒，教妓舞纯钩。小队临花坞，高朋对画楼。邀予未曾往，书此报杨侯。
寄板桥黎方回务光
作者：陈子升
朝代：清
体裁：七言律诗

板桥霜色带芳篱，四海才名怅昔时。流水竟孤琴一曲，临风长见玉双枝。藏书曝日恩犹在，裹革终天泪总垂。国士只今惭马队，凌江不用奋长离。
寄林信卿广文
作者：陈子升
朝代：清
体裁：五言律诗

增江仙岭下，君寄一毡寒。欲饱青精饭，非耽苜蓿盘。鸟吟山户晓，虫篆竹书乾。我有怀仙操，横经试一看。
寄林潜颖
作者：陈子升
朝代：清
体裁：五言律诗

往岁龙山曲，寻君穿菊丛。今朝渔浦上，忆别对江枫。四海怀知己，千秋怯伏戎。一从裘马敝，栖息几人同。
寄梁药亭芙蓉村居
作者：陈子升
朝代：清
体裁：五言律诗

夫君泥不滓，避地入芙蓉。况复乘一叶，回环江上峰。充餐团瓣菊，覆屋曳枝松。见说沙汀畔，分明好卧龙。
寄母族诸表兄弟
作者：陈子升
朝代：清
体裁：七言律诗

每怜栖息大洲时，看尽鱼苗喂小池。暑气夜消眠听雨，凉飔朝在起吟诗。颓年不觉周花甲，秃鬓徒然戴竹皮。惟向外家留一宅，几株残菊弄秋姿。
寄毛子霞武昌幕中
作者：陈子升
朝代：清
体裁：七言律诗

楚吟高彻雁来声，词客飘零尚甲兵。一讯怀沙淹贾傅，三为祭酒识荀卿。迷阳草长歌先断，梦雨山沈赋不成。他日江南采蘋地，潇湘多少故人情。
寄潘子
作者：陈子升
朝代：清
体裁：五言律诗

南园旧诗社，潘子此翱翔。城树标吟出，渠花引步香。纵横轻白璧，谑浪倚红妆。傥问离居者，虫声满草堂。
寄潮州宋上木太守
作者：陈子升
朝代：清
体裁：七言律诗

二十年来名甲科，云间华望郢中歌。骚坛到郡声逾籍，诗思为官政自和。挥翰珠光凌夜出，褰帷山翠面南多。因风黄鹄东飞去，为说朝台有薜萝。
寄澹归上人
作者：陈子升
朝代：清
体裁：七言律诗

谏草重焚入绀园，昙花初发掩黄门。何能容易谈天下，祇学阿难白世尊。南海潮音通瀑布，西泠花雨接风幡。二樵青翠堪相问，明月依依九逝魂。
寄牧止弟
作者：陈子升
朝代：清
体裁：七言律诗

成名不逐众登天，学得玄门又学禅。细巷引僧离水寺，阔衫随鹤过秋田。楼尊大士骑狮相，经夹先皇篆凤笺。城里不逢那足恨，诸郎新近把诗传。
寄罗浮古鍊师
作者：陈子升
朝代：清
体裁：七言律诗

飞檐当岭绿烟蒙，玉敕真师住此中。濯发尚存儿日黑，照颜偏向子时红。灵蛇脑后挥奔电，玄牝门边答响风。我独遨游在人世，从师还欲究参同。
寄蒋南陔先生
作者：陈子升
朝代：清
体裁：五言律诗

南海神明宰，归吴赋五噫。内廷虽一召，末路叹多歧。小子亦鸿渐，终焉同凤衰。因声寄丹穴，雏羽日威仪。
寄觉度上人
作者：陈子升
朝代：清
体裁：七言律诗

青龙昙壁辋川游，最忆栘花拂寺楼。千梵放生深院午，一枝扶老故山秋。阶苔转日摇平仲，窗竹鸣风过鞠侯。十载支离有尊足，不妨寻我白蘋洲。
寄许清漳
作者：陈子升
朝代：清
体裁：七言律诗

诗心不滓骨尤清，小许公呼作小名。繁弱挽将才更健，駏驉骑著句还成。酣歌要得姬人赏，朗咏常教俗客惊。暂返僻村谁可语，绕园思迸豆花生。
寄谭公子
作者：陈子升
朝代：清
体裁：五言律诗

南游无赠橐，君本是南金。自别过穷腊，相思作会吟。吟清卧薪骨，文细浣纱心。草屋稽山上，悬知春又深。
寄赠泰和萧子
作者：陈子升
朝代：清
体裁：七言律诗

名家最是萧居士，往往名山衲子称。压卷爱摹螭钮玺，包经多剪鹄文绫。千奴收橘供徭役，五老登峰作近朋。世好不曾逢道貌，自来文体识庐陵。
寄远
作者：陈子升
朝代：清
体裁：七言律诗

若为樽俎滞衔杯，衰草荒烟积汉台。关内好将屠狗入，郭西何患斩蛟回。河山远送音书喜，风雨寒生鼓角哀。我独羊裘披岁暮，一竿惭尔济川才。
寄邝湛若
作者：陈子升
朝代：清
体裁：七言律诗

南郭灰心念故庐，西园飞盖结交初。观鱼乐去逢庄叟，歌凤狂来是接舆。日色有时荣木槿，海风无象避爰居。年年脉望看仙化，空老雕虫旧秘书。
寄钱牧翁
作者：陈子升
朝代：清
体裁：七言律诗

虞山远见紫芝荣，鹤发人间有老成。眉宇欲开枚叔赋，齿牙曾忝谢公情。缥缃字化千编蠹，丝竹歌残百啭莺。谁共容台高典礼，钧天回首醉咸英。
寄陈仲因
作者：陈子升
朝代：清
体裁：五言律诗

秋气忽不解，起歌还侧身。远思西湖水，高映胥山人。飞雀少年剑，钓鱼公子纶。浙潮今正好，急送梅花春。
寄陈伯玑兼怀药地禅师
作者：陈子升
朝代：清
体裁：七言律诗

灌婴城内想吾宗，远水将冰树近冬。庐岳瀑飘常过雪，豫章风起忽无榕。文期不朽身堪困，诗读平生面尽逢。待访青原老开士，约君联榻道心胸。
寄陈元水
作者：陈子升
朝代：清
体裁：五言律诗

吴王苑边客，憔悴豫章江。伊昔宰百里，踌躇之一邦。新篇寄金错，旧恨剪兰釭。赭白吾将尔，骄时各自降。
寄陈子明
作者：陈子升
朝代：清
体裁：七言律诗

荆蛮逃去见仁风，久客逢人问粤东。水国有芦遮伍相，阊门何庑寄梁鸿。雪晴书系胡天雁，江冷魂销楚客枫。歌作吴趋君试听，白头寥廓素心同。
寄陶仲调
作者：陈子升
朝代：清
体裁：七言律诗

九畹兰边五柳家，沅湘归去阻瑶华。名山太史传青简，濒海诸生想绛纱。怀古独寻洲畔树，悲秋还听月中笳。上林摇笔空云梦，肯向游畋逐后车。
寄黄季恒
作者：陈子升
朝代：清
体裁：七言律诗

秋江枫落雁声繁，去岁同君深夜论。醉倚蠛蠓浮北极，梦惊胡蝶化南园。临文每叹风云事，作赋能忘笔札恩。不见柴桑故人久，几回烟水限桃源。
寄黎左严
作者：陈子升
朝代：清
体裁：五言律诗

登台问梅信，君有故人心。老作南州卧，愁连东海深。好风通语默，皦日慎飞沈。相约关前路，匡山且入林。
寒江
作者：陈子升
朝代：清
体裁：七言律诗

寒江兵气两无穷，海国渔家沸鼎中。罗网法张回献鹄，鼓鼙声急散哀鸿。且邻空舍为孤客，难挟残书命一僮。奔走至今何计是，杳然虚谷待愚公。
寓华林寺飓风欲归不果与天藏上人
作者：陈子升
朝代：清
体裁：五言律诗

风塘菱荇散，鱼鸟自相亲。天怒驱神物，途危息老身。所闻归夜梵，不寐达明晨。复见东窗里，前身自在人。
寓南康东观赠章松樵道人
作者：陈子升
朝代：清
体裁：五言律诗

东观同为客，南阳老鍊师。玉京遗草莽，庐岳借茅茨。泣鬼多将字，饶人半在棋。连朝沥酒出，鹤发仅如丝。
寓潮戏集海味成律
作者：陈子升
朝代：清
体裁：五言律诗

海青窥瓦屋，沙白露为霜。玉赘长须国，珠联牡蛎房。月姑能不字，螺女亦名香。何必遵伊洛，方知贵鲤鲂。
对酒同黄子
作者：陈子升
朝代：清
体裁：七言律诗

酒酣耳热君勿喧，世上悠悠安足论。龟策不开严叟肆，雀罗终守翟公门。天空芳草催鸣鴂，寒入梅花断啸猿。痛哭穷途今泪尽，且回青眼看乾坤。
寿曾旅庵
作者：陈子升
朝代：清
体裁：五言律诗

鼓枻过沧浪，看君正钓璜。参差分老少，一半共行藏。古意含灵寿，春风满豫章。请歌新乐府，惟采旧芝房。
射鸟曲
作者：陈子升
朝代：清
体裁：古风

射鸟射鸟，何射射燕。射中燕姐，燕妹得见。燕能内视，我身趫健。班班捕獭狸，饭鸭得疗饥。有不射，射必中，细听宫中歌赤凤。
将之吴越留别亲友
作者：陈子升
朝代：清

童年随历宦，胜地祇谙名。记得山川遍，重为老大行。垂杨萦越岸，娇鸟入吴声。谁谓家乡远，逢人识父兄。赭颜当别酒，不饮且先陈。衣食堪生我，妻孥暂托人。回肠千水曲，迎面众山新。肯厌一茅屋，端居养性真。
将之吴越留别亲友·其一
作者：陈子升
朝代：清
体裁：五言律诗

童年随历宦，胜地祇谙名。记得山川遍，重为老大行。垂杨萦越岸，娇鸟入吴声。谁谓家乡远，逢人识父兄。
将之吴越留别亲友·其二
作者：陈子升
朝代：清
体裁：五言律诗

赭颜当别酒，不饮且先陈。衣食堪生我，妻孥暂托人。回肠千水曲，迎面众山新。肯厌一茅屋，端居养性真。
将归九江村旧居先寄亲旧
作者：陈子升
朝代：清
体裁：七言律诗

浮家今拟动归桡，家在中洲宛转桥。菊落秋英频扫径，池平春水渐通潮。妻儿已解安容膝，亲友难忘是久要。斑鬓经冬拌白尽，青山如画待归樵。
将溯端水而上贻二三知己
作者：陈子升
朝代：清
体裁：七言律诗

村居无计隐烟萝，强走江关无奈何。举案妇愁储粟尽，牵衣儿竞念书多。行同老马犹知路，食有嘉鱼且放歌。寄语离居数君子，道心随处恐消磨。
少年
作者：陈子升
朝代：清
体裁：七言律诗

冠玉簪貂结束新，鸣弦揽辔薄家臣。鸳鸯是马能千里，繁弱名弓已百钧。近垒烟花攒皎月，斜阳金鼓急清尘。独将脱兔三千骑，可信骁腾处女身。
少年行
作者：陈子升
朝代：清
体裁：七言律诗

一身出没总如龙，曾却通侯大邑封。鹙毳叠飞金抹额，猫睛嵌满铁芙蓉。旌心雪片能消泪，走地星芒要误烽。犹自不忘儿女辈，母城阑入闹歌钟。
尘
作者：陈子升
朝代：清
体裁：七言律诗

填满虚空君不见，见飞檐隙日光中。为心祇怪纷纷细，有色多呈漠漠红。叶尽清秋山雾别，车流平野海波同。谁能洒落独离此，入定僧临竹院风。
屈翁山归自雁门有赠
作者：陈子升
朝代：清
体裁：七言律诗

诗名重译处应闻，四十休嗟未策勋。边草亦沾兰芷气，陇禽皆学凤凰文。座擎匕首看豪客，车持流苏载细君。归到陆生祠畔歇，开装飞出华山云。
屈道人歌
作者：陈子升
朝代：清
体裁：古风

云中龙，变化隐隐见其鳞。支公与林师，髣髴云一人。方袍白足采兰蕙，僧伽未必非灵均。屈上人，天下士。杂佩芳菲吾与尔，远游高举今在此。只今吾见化鹤归来之苏耽，谁解昨日出关犹龙之老子。
展观朱仲韶所画梅花作诗寄怀
作者：陈子升
朝代：清
体裁：五言律诗

梅花开棐案，岭路未曾知。偏是南州士，孤芳劳我思。青山无半亩，白眼亦多时。君解轩辕历，崆峒何处期。
山中七夕
作者：陈子升
朝代：清
体裁：七言绝句

不知天阙复山庭，欲近银河鹊驾停。几处离忧逢七夕，孤臣不寐看双星。
山子和尚索水岩研赠之系以诗
作者：陈子升
朝代：清
体裁：七言绝句

文字因缘未脱离，参禅欲转宝峰机。虽然不解东坡带，也为山门赠研归。
山子禅师还宝峰经佛山为众说法作诗纪事
作者：陈子升
朝代：清
体裁：七言律诗

龙象高高幸得攀，法筵开在水云閒。好教大众为禅侣，方许兹乡号佛山。一马自天无不踏，五羊馀石亦非顽。谁能洗发摩尼色，供与吾师系衲还。
山寺听蝉
作者：陈子升
朝代：清
体裁：五言律诗

偶同高士出，一路听蝉嘶。雅尚宜秋露，何心怜夏畦。晚风清梵外，茂树翠微西。复此令人远，依依飞鸟栖。
山居闻吴客来五羊多是旧游遥有此寄
作者：陈子升
朝代：清
体裁：七言律诗

月冷吴江枫叶声，莼鲈遥慰十年情。旧游半倚生公石，新语重携陆贾城。麟阁惊心仍草莽，鸡坛回首识肥轻。何当七发开眉宇，秋晚观涛气暂平。
山枝
作者：陈子升
朝代：清
体裁：七言律诗

去年今日咏山枝，风细金墉月满池。竹尾虽遥应有实，藕心频折不胜丝。画图想像轩皇态，歌调殷勤帝子嬉。何幸丈人峰顶坐，碧笙吹罢对弹棋。
岁暮过海幢寺谒空隐禅师寄薛二
作者：陈子升
朝代：清
体裁：五言律诗

渡江寻净域，了自不关人。息影入中岁，生烟开早春。启扉无一语，踧踖愁书绅。归对同门友，溪风萌绿萍。
岁除答梁羲倩敦五两甥
作者：陈子升
朝代：清

荆扉閒掩碧江边，十载愁如水上烟。溪树半含莺语涩，朔云中断雁行偏。知音几处逢歌雪，问字何人识草玄。敝宅屡迁无足相，飘零还见汝家贤。当年竹马外家游，共看初生似阿侯。山豆种来杨氏盛，楚兰滋遍女媭愁。春深豹雾薰书幌，水接鹏溟动钓舟。千古运期更姓字，虚名知尔世情留。
岁除答梁羲倩敦五两甥·其一
作者：陈子升
朝代：清
体裁：七言律诗

荆扉閒掩碧江边，十载愁如水上烟。溪树半含莺语涩，朔云中断雁行偏。知音几处逢歌雪，问字何人识草玄。敝宅屡迁无足相，飘零还见汝家贤。
岁除答梁羲倩敦五两甥·其二
作者：陈子升
朝代：清
体裁：七言律诗

当年竹马外家游，共看初生似阿侯。山豆种来杨氏盛，楚兰滋遍女媭愁。春深豹雾薰书幌，水接鹏溟动钓舟。千古运期更姓字，虚名知尔世情留。
岭南牡丹
作者：陈子升
朝代：清
体裁：七言律诗

昔年花引人看去，今日人閒花却来。芗泽乍从新雨长，茅堂仍作故家开。翻呈脂粉于图肖，拟掘珍珠当土栽。安得穷陬皆有此，普天无地著蒿莱。
峡山早秋
作者：陈子升
朝代：清
体裁：五言绝句

天上河如带，盈盈落翠微。可怜中宿月，空照白猿归。
崇祯皇帝御琴歌
作者：陈子升
朝代：清

夏后峄阳桐不贡，周王岐山久无凤。凤去桐枯未足愁，哀弦万古堪悲恸。悲恸兮如何，先皇琴兮小臣歌。小臣生在南边鄙，身比爨桐心不死。莫提长剑定三关，聊抱孤琴游万里。瞻孝陵兮聆高庙之景钟，望煤山兮泣烈皇之遗弓。吊金戈于漠北，翻碧简于山东。山东济南李家名，家藏百琴倾百城。百琴一一囊且匣，出匣开囊一琴使人惊。钟山玉晖九寡珥，古来稀有此光晶。腹中䥴文翔凤名，龙唇凤沼文相生。曾经烈皇亲手抚，真龙手中翔凤舞。甲申三月便殿中，七弦自断琴心苦。八音遏密兆此时，四海伤心惜明主。呜呼烈皇御极十七载，祖宗全盛金瓯在。外图政教务严明，内览诗书备文采。上有君兮下无臣，宫弦张兮商弦改。闻有能琴杨太常，烈皇礼之如师襄。承恩别有一琴赐，得与翔凤相回翔。一自烈皇登遐去，太常抱琴山泽藏。终身感恩成乐章，恭贮赐琴居草堂。虞帝薰风寂蒲阪，皇英瑶瑟怨潇湘。天下臣民如寡鹄，长卿莫奏凤求凰。神京既不守，宝器将何依。弦歌邹鲁近，毋乃凤凰飞。将军披铁铠，文士拂金徽。共苦兵戈际，谁知律吕微。烈皇安兮琴肃肃，臣不及钧天侍宴调丝竹。烈皇怒兮琴轰轰，臣愿得挥云拨雾扬天声。但愿见舞阶格苗之干羽，不羡彼登楼下凤之瑶笙。臣拜御琴长加额，归告当年碎琴客。安得普天知此音，中和乐奏无兵革。
崇祯皇帝御琴歌
作者：陈子升
朝代：清
体裁：古风

夏后峄阳桐不贡，周王岐山久无凤。凤去桐枯未足愁，哀弦万古堪悲恸。悲恸兮如何，先皇琴兮小臣歌。小臣生在南边鄙，身比爨桐心不死。莫提长剑定三关，聊抱孤琴游万里。瞻孝陵兮聆高庙之景钟，望煤山兮泣烈皇之遗弓。吊金戈于漠北，翻碧简于山东。山东济南李家名，家藏百琴倾百城。百琴一一囊且匣，出匣开囊一琴使人惊。钟山玉晖九寡珥，古来稀有此光晶。腹中镌文翔凤名，龙唇凤沼文相生。曾经烈皇亲手抚，真龙手中翔凤舞。甲申三月便殿中，七弦自断琴心苦。八音遏密兆此时，四海伤心惜明主。呜呼烈皇御极十七载，祖宗全盛金瓯在。外图政教务严明，内览诗书备文采。上有君兮下无臣，宫弦张兮商弦改。闻有能琴杨太常，烈皇礼之如师襄。承恩别有一琴赐，得与翔凤相回翔。一自烈皇登遐去，太常抱琴山泽藏。终身感恩成乐章，恭贮赐琴居草堂。虞帝薰风寂蒲阪，皇英瑶瑟怨潇湘。天下臣民如寡鹄，长卿莫奏凤求凰。神京既不守，宝器将何依。弦歌邹鲁近，毋乃凤凰飞。将军披铁铠，文士拂金徽。共苦兵戈际，谁知律吕微。烈皇安兮琴肃肃，臣不及钧天侍宴调丝竹。烈皇怒兮琴轰轰，臣愿得挥云拨雾扬天声。但愿见舞阶格苗之干羽，不羡彼登楼下凤之瑶笙。臣拜御琴长加额，归告当年碎琴客。安得普天知此音，中和乐奏无兵革。
崧台有沈宋故迹秋日过之赋此
作者：陈子升
朝代：清
体裁：七言律诗

古碑无字绿苔封，犹有初唐词客踪。海燕惹香贻补阙，夜珠流月鉴昭容。明河京国空翘首，寒食驩州诧贯胸。今日笑看垂拱世，楚裳秋净采芙蓉。
巫山之阳香溪之阴明妃神女旧迹存焉
作者：陈子升
朝代：清

碧峰连枕席，青冢隔烟萝。汉道寖微矣，荆王如梦何。遥知云色寡，夕想雨容多。欢怨皆芜没，回肠发浩歌。阏氏留汉月，芳草藉巫云。清怨独和胡，微辞因奉君。溪萦香缥缈，台驻梦氤氲。不蹑风流迹，荒山空旧闻。楚汉风流事，千年迹并稀。巫云象神女，塞月照明妃。余欲登高赋，征人怨不归。清秋如有梦，应逐朔鸿飞。
巫山之阳香溪之阴明妃神女旧迹存焉·其一
作者：陈子升
朝代：清
体裁：五言律诗

碧峰连枕席，青冢隔烟萝。汉道寖微矣，荆王如梦何。遥知云色寡，夕想雨容多。欢怨皆芜没，回肠发浩歌。
巫山之阳香溪之阴明妃神女旧迹存焉·其三
作者：陈子升
朝代：清
体裁：五言律诗

楚汉风流事，千年迹并稀。巫云象神女，塞月照明妃。余欲登高赋，征人怨不归。清秋如有梦，应逐朔鸿飞。
巫山之阳香溪之阴明妃神女旧迹存焉·其二
作者：陈子升
朝代：清
体裁：五言律诗

阏氏留汉月，芳草藉巫云。清怨独和胡，微辞因奉君。溪萦香缥缈，台驻梦氤氲。不蹑风流迹，荒山空旧闻。
己亥书怀
作者：陈子升
朝代：清
体裁：七言律诗

鸡鸣拂旦羽书闻，玄武湖前太乙军。樯似邓林开楚望，骑随吴练蹑燕云。野晴他日游安石，涛起从来怒伍员。独有子牟瞻魏阙，月船烟岛思纷纷。
己亥岁暮
作者：陈子升
朝代：清
体裁：七言律诗

尚平游岳定何年，饮蜡群中戏拍肩。双鬓欲沾梅峤雪，孤怀悽断竹林烟。衡门细雨淹三径，欹案隆寒对一编。吟傍槁梧看腊尽，此心潜发在花前。
己亥秋日有寄
作者：陈子升
朝代：清

秋鸿翼阵起滇池，上相初隆剑履时。身奉至尊为手足，心惟不二有熊罴。长江北振灵鼍鼓，驰道西扬翠凤旗。会见收京求鼎实，峤梅辛苦一南枝。秋入疏槐想汉宫，遥遥天上集鹓鸿。青山色在离愁远，玉漏声微曙梦通。七圣何曾迷大块，五丁元自出蚕丛。功高微管先江左，还遣车书万国同。
己亥秋日有寄·其一
作者：陈子升
朝代：清
体裁：七言律诗

秋鸿翼阵起滇池，上相初隆剑履时。身奉至尊为手足，心惟不二有熊罴。长江北振灵鼍鼓，驰道西扬翠凤旗。会见收京求鼎实，峤梅辛苦一南枝。
己亥秋日有寄·其二
作者：陈子升
朝代：清
体裁：七言律诗

秋入疏槐想汉宫，遥遥天上集鹓鸿。青山色在离愁远，玉漏声微曙梦通。七圣何曾迷大块，五丁元自出蚕丛。功高微管先江左，还遣车书万国同。
并蒂莲
作者：陈子升
朝代：清
体裁：七言律诗

青天双华削初成，芳沼移根翠盖倾。雒浦微波交皓腕，汉宫繁露擢金茎。飘香一比文禽翼，倚棹全翻绛树声。同梦绿房深子夜，见君谁道不分明。
庚子元日
作者：陈子升
朝代：清
体裁：七言律诗

烟霞深处捧春王，漫就农人较雨旸。一日又看添马齿，十年曾是入鸳行。嫣红欲醉桃开户，微绿含滋柳向塘。荐罢辛盘愿何事，太阶平后慰高堂。
度虔州
作者：陈子升
朝代：清
体裁：七言律诗

虔州四达康庄路，数月艰难忍戍边。日落黄云高野烧，尘飞青草乱江烟。一身琐尾金门外，中夜回肠画戟前。最忆士行修战具，九牛无恙岭南船。
度龙川
作者：陈子升
朝代：清
体裁：五言律诗

佗城游不得，孤棹上龙川。岂挟千金橐，而冲五岭烟。江风吹苦竹，津树咽新蝉。又策斑骓去，无诸海国边。
廖昆湖太守见示胡沂庵太守邀过赏菊兼赠黄菊一盆赋谢之作有和
作者：陈子升
朝代：清
体裁：古风

黄堂返初服，色尚映东篱。相赠长生药，相辉绝妙辞。登盆珍水土，入盏谢糟醨。欲并幽兰采，佳人倍可思。
开先寺留呈山鸣和尚
作者：陈子升
朝代：清
体裁：五言律诗

招提经林麓，不觉过桥来。赑屃兼山负，虹蜺落涧开。衣摊春草染，杖发暝钟催。未敢酬言语，山阳有殷雷。
张友鸿司李招饮竹深书屋王衡之工部适自白下至
作者：陈子升
朝代：清
体裁：五言律诗

华堂屏歌舞，深馆特邀余。馔倚商周鼎，杯参甲乙书。论心欢有素，赏句讶无初。更喜同声至，休令促膝疏。
张山歌
作者：陈子升
朝代：清
体裁：古风

偶问山名识山姓，张山若个张君命。未见留侯松子游，今看仲蔚蓬蒿盛。蓬蒿萧萧秋满山，长松之下水潺潺。愿君姓名皆不著，杖屦因君忘往还。
弹子矶寄离公
作者：陈子升
朝代：清
体裁：七言律诗

尔缘白鹤峰留住，不及云门逐本师。轮掌未收迎供地，幞头空报独行时。船冲晚潦多逢雨，鸟置春巢不露枝。壁立已令诸念削，向东犹是一相思。
弹琴
作者：陈子升
朝代：清
体裁：七言绝句

漆暗雕琴象古人，弹琴谁者葛天民。正襟忽见山头月，凉露微风下角巾。
弹琴箕山秋月歌
作者：陈子升
朝代：清
体裁：古风

张琴须张太古弦，七弦直溯五弦前。太和不远阴明代，飞遁长流洗耳泉。南河未避虞鳏晦，箕山明月斯人在。当年帝德总如春，独有秋光澹相对。琴音微微世莫闻，罢琴惆怅月纷纷。琴中不见箕山月，羞向他山麋鹿群。
归善王明府招同曹彝伯叶必泰姚瞻子游丰湖即席赋
作者：陈子升
朝代：清
体裁：七言律诗

鹅城西畔入龙渠，茂宰閒邀出郭车。画里云山偏过鸟，镜中菱荇不潜鱼。斜阳隔岸通樵唱，明月当空照客裾。到处风流问湖水，郎官今夜醉何如。
归宗寺呈天然和尚
作者：陈子升
朝代：清
体裁：七言律诗

四十年前恨不同，高山忽仰客途中。面当真处才云识，心待归时更叩空。墨碣字彯池水净，雪房炉射殿灯红。欣从两世师承地，况自昙摩海岸东。
归宗寺戒后与记汝阇黎夜话
作者：陈子升
朝代：清
体裁：五言律诗

与师谈娓娓，浑不著绵藤。戒后身知贵，穷来愿解宏。春将枯树美，瀑似石崖崩。才觉抛儿戏，归鞍倚大乘。
往还岭上皆值佛日
作者：陈子升
朝代：清
体裁：五言律诗

佛日出梅关，踰年佛日还。有怀惟野老，如愿即乡山。衣逐缁流破，鞭垂白马閒。如何卢行者，归路发先斑。
得钱牧斋宗伯书
作者：陈子升
朝代：清
体裁：七言律诗

吴江飞雪上梅枝，海曲人归积雨时。双泪正缘乌哺尽，尺书还为雁行悲。生身金粟能深信，博物张华谬见知。远目不堪迷匹练，梦周今已觉吾衰。
循州车世之来江村度岁而还比以诗见寄答此兼讯叶姚诸子
作者：陈子升
朝代：清
体裁：七言律诗

愁寂孤村阅九春，二樵烟霭若为邻。素馨田外苦吟客，红翠声中肥遁人。一昨梅香薰水部，祇今蓬户笑山宾。采薇便拟行歌远，东就鸿濛问矅真。
忆别
作者：陈子升
朝代：清
体裁：五言律诗

邑井观鱼处，新丰策蹇时。阿咸挥麈尾，匡鼎解人颐。荒径暌三益，临风怅别离。何当同旅雁，过岳复相随。
忆昔戏效韦郎
作者：陈子升
朝代：清
体裁：七言律诗

故园尝竞海珠游，海气金银十二楼。霸主台边调叱拨，女郎花里出箜篌。凤凰栖老邀琴挚，鸿鹄飞回对弈秋。此处寂寥空怅望，乾坤原是一沙鸥。
忆邝秘书
作者：陈子升
朝代：清
体裁：七言律诗

洁身曾比向阳翘，秘阁终存桂树招。鹦鹉赋成人欲杀，鹔鹴裘典令空朝。彩毫飞檄边霜起，玉貌围城薤露消。泪落丹台寻故宅，仙羊无迹雨潇潇。
忆银尖
作者：陈子升
朝代：清
体裁：五言律诗

忽忆银尖好，相悬玉塞春。服劳常出众，未老别随人。水涨权奇渺，天空剪拂新。莫令街市上，鹰犬逐浮尘。
忆黎君选十一丈
作者：陈子升
朝代：清
体裁：五言律诗

畴昔黎夫子，居然晋代贤。夜阑诗酒洽，人去笔精传。胜事难回首，馀生渺比肩。城南怅韦杜，莫问此时天。
念珠
作者：陈子升
朝代：清
体裁：五言律诗

乌木为珠子，黄山去日持。得之云象罔，智者见摩尼。个个成圆果，声声绕串丝。君看白玉閒，多半是从缁。
怀一灵上人塞上
作者：陈子升
朝代：清
体裁：七言律诗

方袍经岁曳边尘，一雁横秋鵙送春。碎叶不飞穷海路，征蓬那顾住家人。烟开山院临关月，雪映龛灯吊野燐。白马经尊驴背字，只今诗思几由旬。
怀兰引
作者：陈子升
朝代：清
体裁：古风

越罗织得吴蚕死，裁向青楼悬近水。旁人劝道休洗红，请解楼西收向东。东楼初日西栖夜，夜月照人人在下。楼前月明常入人，楼后灯悬春自嫁。中有一人字秀兰，不长不短千娇姹。依稀记是广陵生，意已倾城名尚亚。送旧迎新未一年，王孙痴迷公子颠。颠迷态尽轻相对，不爱贵人爱优辈。一优自言最少年，浪荡梨园专取配。不难借债转将来，金重身轻重数倍。沈香海青作娇客，细帻连眉边窄窄。生涯向似棹船郎，典得铜街主人宅。初来半月当从良，池边三十六鸳鸯。鸳鸯别对应相避，南北东西鱼乱戏。时嗔时喜真作俳，莫往莫来终风霾。赌去稍卖寒衣服，穷来渐渐取金钗。别有营间名阿满，此优捖牵情不断。须令逼下旧时人，才与重开新样春。变云起浪多龃龉，可怜柔脂受击楚。朝朝暮暮太相煎，驱去觅钱换米煮。此何窸窣彼何浓，狂且独拥娇芙蓉。笼中鹦鹉不得脱，戏作猢狲强挑挞。悉心向人人尽哀，客子将金欲娶回。徒将此苦易彼乐，虚言高价无力媒。人家流苏玳瑁床，幽窗团结龙涎香。隐回清泪背清炬，知心问心一夜语。三十年前张四名，人人欲死村村争。于今子长孙善走，相代擎茶上戏棚。冯细从良初不久，仍歌旧曲劝人酒。忽然削发变为尼，住向南郊菜塘口。为尼不久还作唱，双缠紧系罗包首。世上纷纭颠倒多，参禅大将从军妇。诸姬转徙天运然，独有秀兰人不怜。日嗟日叹无休息，叹到将军听不得。一朝侍坐众宾筵，缚出优来面如墨。情甘输妇赎得生，乞娘一言高座侧。鹯容骂尽还自羞，从此人间不相识。秋深有客来长河，河上青沙荡白波。车尘马迹凝秋水，如是军旌归路过。上船武妓遮鱼贯，中有湘裙露寸半。欲行不行怯路难，须臾众步相凌乱。我闻客言方有怀，暗缸朦月尽安排。白日扬声响高屋，缓声却转疑丝竹。锵然飞雁鸣一声，客舍门虚见山木。
怀欧大之康州
作者：陈子升
朝代：清
体裁：五言绝句

君向西江去，西江春水深。回看升斗水，犹苦涸鱼心。
怀白君益
作者：陈子升
朝代：清
体裁：古风

燕人白君益，侠气追田剧。谈轻白璧双，诺少黄金百。慷慨昔扬廷，子衿犹自青。撄鳞本孤愤，摺胁亦怀刑。遥遥来戍越，渺渺孤弦筈。鹑衣自沓拖，鹤盖还胶轕。高天月与云，比翼复离群。缓急谁能免，悲歌殊忆君。
怀芳篇寄徐子能
作者：陈子升
朝代：清
体裁：古风

东吴繁绮会，南越贝珍丛。霜雪无论异，英华且复同。阡阡垂柳绿，坞坞发花红。共识王孙路，俱翻少女风。王孙少女若相望，知是君家难可忘。时闻招客山中桂，每见停骖陌上桑。江南曲羡田田叶，卷耳诗劳采采筐。寻常游玩木兰楫，特地栖居文杏梁。姑苏台上睋朝汉，海珠石望虎丘畔。夫差勾践几兴亡，赵尉吕嘉谁治乱。素馨骨已化，西子魂今断。云烟响屧心，风雨花田汗。花田古渡对羊城，无复刘王歌吹声。皎蕊空施云髻重，清葩徒结彩灯明。金屋调音歇鹦鹉，雕盘止妒罢鸧鹒。红云终宴帷空树，赤帝司方日发英。已知前迹成销烬，今日才华应叠进。宋玉微辞或学师，马卿工赋非徒蔺。当今郑侨百是茂先，关西孔子添杨震。咸从郁水照衣冠，况有罗浮耸颜鬓。罗浮海上山，珍禽相往还。百花恣栖啄，五色自斑斓。能歌同气鸟，知止类绵蛮。鷾鸸称莫智，山侣定非顽。葛稚安期寻不得，丹砂紫朮元虚色。荷锄漫尔掘黄精，执笏真须朝紫极。地灵风度曲江相，天花香水曹溪释。绮思将分鲛女机，玄情每贪云母液。佳气何氤氲，家山傍白云。栘华时共照，兰室更相薰。不慕灌园节，惟追运甓勤。接舆无用避，植杖可同耘。閒居商榷平生志，问姓通名更何事。欲学承蜩向丈人，讵轻求马从唐肆。自信家乡僻更僻，莫道人间易还易。一心闭户将著书，何虑出疆难载质。四方顾盼多佳游，同心不少向苏州。最忆知人有皋氏，从来文学记言游。千金带墓剑，五月取薪裘。季鹰步兵号，元叹遂乡侯。酒城石城随兴瞩，皋桥枫桥水平绿。六月凉风销夏湾，百花晴日歌春曲。杨柳芡实信云美，莼菜鲈鱼我所欲。赤松采药已升灵，林屋取书殊不俗。清江淡远天，荡漾采莲船。双双悲凤管，点点匝鹍弦。周郎今日顾，子夜昔时怜。因兹艳二八，欢我客三千。我所思兮吴地好，美人是处吟芳草。偏是江南白雪多，应知岭外梅花早。结客君怀燕蓟地，寻姝我羡邯郸道。红尘青眼我能同，赭白斑骓君自保。芳草长，百草芳。萋萋路边千里月，青青河畔九回肠。兰菊佳人怀自切，芙蓉吾子隐相将。云字馀鸿雁，春衣袭鹔鹴。遥同冠玉美，相和郁金堂。
怀远
作者：陈子升
朝代：清
体裁：七言律诗

秋风入户一萧骚，隔岁离群梦倍劳。江阁卧看枫叶尽，楚天吟过雁声高。传闻已觉生欢畅，未见那能免郁陶。料得飞飞鸿雁羽，尽将云汉覆蓬蒿。
思旧诗
作者：陈子升
朝代：清

丹山串文羽，华井骈高叶。胶漆畴与期，幸迩乃终浃。显允北正裔，曩臻南园业。偶席推儒珍，偕佩蹇童韘。同心肇有言，齐策得所挟。挟策贵能共，诵读相与研。崇情排末流，蕴志慕古先。揣摩慎双爵，亦已绝韦编。赋心合綦组，丽则俦扬班。气越千亩根，思漂百丈泉。泉流惟源浚，亹亹克声闻。灵镛警逖峰，含珠纳飞晕。讵知榆枋抢，愿恣天地运。所与四海贤，荡鄙复袪吝。惠而能好我，不绝瑶华问。瑶华谁不耽，芳浦嬉以遨。奇服自廉洁，巃嵷出兰皋。新声不定方，雅琴中自操。东日矢明睐，朝云谑垂髾。谁云声色误，声色方陶陶。陶陶未及已，连峤迭遘患。卑洼漏蚁穴，惊浸底怀山。公言属黄口，变态兴绮纨。日暮登台望，风沙千里寒。上京纷已遐，驱马游近关。关路前致辞，劳劳子何之。凌秋进凿凶，慷慨趋危陴。新组行就列，旧恩良不訾。三命等浮埃，取义终若饴。招魂魂孰归，将丽太常旗。旗常子有垂，绅服我徒点。神宫邈莫僝，岂复储琬琰。盱云怅叆䨴，睇岫怵岖崄。知我宛昨日，蒿薤歘已敛。一辍流波弹，凝潸激西崦。
思旧诗·其一
作者：陈子升
朝代：清
体裁：古风

丹山串文羽，华井骈高叶。胶漆畴与期，幸迩乃终浃。显允北正裔，曩臻南园业。偶席推儒珍，偕佩蹇童韘。同心肇有言，齐策得所挟。
思旧诗·其七
作者：陈子升
朝代：清
体裁：古风

旗常子有垂，绅服我徒点。神宫邈莫僝，岂复储琬琰。盱云怅叆䨴，睇岫怵岖崄。知我宛昨日，蒿薤歘已敛。一辍流波弹，凝潸激西崦。
思旧诗·其三
作者：陈子升
朝代：清
体裁：古风

泉流惟源浚，亹亹克声闻。灵镛警逖峰，含珠纳飞晕。讵知榆枋抢，愿恣天地运。所与四海贤，荡鄙复袪吝。惠而能好我，不绝瑶华问。
思旧诗·其二
作者：陈子升
朝代：清
体裁：古风

挟策贵能共，诵读相与研。崇情排末流，蕴志慕古先。揣摩慎双爵，亦已绝韦编。赋心合綦组，丽则俦扬班。气越千亩根，思漂百丈泉。
思旧诗·其五
作者：陈子升
朝代：清
体裁：古风

陶陶未及已，连峤迭遘患。卑洼漏蚁穴，惊浸底怀山。公言属黄口，变态兴绮纨。日暮登台望，风沙千里寒。上京纷已遐，驱马游近关。
思旧诗·其六
作者：陈子升
朝代：清
体裁：古风

关路前致辞，劳劳子何之。凌秋进凿凶，慷慨趋危陴。新组行就列，旧恩良不訾。三命等浮埃，取义终若饴。招魂魂孰归，将丽太常旗。
思旧诗·其四
作者：陈子升
朝代：清
体裁：古风

瑶华谁不耽，芳浦嬉以遨。奇服自廉洁，巃嵷出兰皋。新声不定方，雅琴中自操。东日矢明睐，朝云谑垂髾。谁云声色误，声色方陶陶。